गोरखनाथ : धीरे धरिबा पाँव - Gorakhpur NewsLine\nअठवीं से लेके बरहवी शताब्दी ले चौरासी सिद्ध लोग अपभ्रंश में कविता करत रहे. सिद्ध लोगन के कविता में भोजपुरी शब्द आ क्रिया रूप मिलल शुरू हो गईल रहे. चौरासी सिद्धन में सबसे प्रसिद्ध रहलें सरहपा.\nउन कर एगो कविता देखल जाँ –नगर बाहर रे डोंबि तोहारि कुडिया/छोड़- छोड़ जाई सो बाभन नाड़िया /आलो डोंबि तो सम करबि मो संग /जाम मरण भाव कइसन होई/जीवन्ते भले नाहि विसेस .‘ एमे ‘छोड़ि छोड़ि जाई’ आ ‘कइसन होई’ भोजपुरी प्रयोग हवे. सिद्ध लोगन के कविता में एह तारे के बहुत उदाहरण मिलेला. बाक़िर ठीक ठीक भोजपुरी कविता के रूप गोरखनाथ कींहा से मिलल शुरू होला. गोरखनाथ के समय नउवीं से लेके एगारहवीं शताब्दी के बीच मानल जाला. एह तरे देखल जा त भोजपुरी कविता के इतिहास हजार साल से उप्पर के बा.\nबौद्ध धर्म के बजरयान शाखा जब भोग विलास में डूबि गयल तब गोरखनाथ जी अपने हठयोग से समाज के नया रस्ता देखवनी. समाज के गिरल दशा से उबरले में गोरखनाथ जी बड़ा सहजोग बा. भोजपुरी इलाका में गोरखनाथ जी जेतना प्रसिद्ध हवें ओतने उनके गुरु मछिंदर नाथो हवें. मछिंदर नाथ जी कवनों जोगिनी के फेरा में परल रहलीं.कवनों तरे एह फंदा से निकलि ना पावत रहलीं. गोरखनाथ जी के पता चलल कि गुरु के ई हाल हो गईल बा . उहाँ के तुरते चली देहलीं गुरु के जगावे. गोरखनाथ कवनों कवनों तरे गुरु के जगवले. गोरखनाथ आ मछिंदर नाथ के ई किस्सा भोजपुरी इलाका में बहुत चाव से कहल आ सुनल जाला. एह कहानी प गाँव गाँव मे नाटक नौटंकी होत रहे. जाग मछन्दर गोरख आया एगो रूपक के तरे हमन के सामने आवेला. कहानी में जवने तरे मछन्दर माया-मोह आ भोग विलास में फसल रहलें ओहि तरे ओ समय के लोगवो फंसल रहे. गोरख नाथ ओह समय लोग के जगवले. उनके ‘अलख निरंजन’ आ ‘जाग मछन्दर गोरख आया ’ सुनते आजो जगले के अनुभव होला .\nगोरख नाथ जी के नाव प चालीस गो किताबिन के चर्चा होला. एमे से अधिकांश किताबि संस्कृत में लिखल गईल बाड़ी स. बाक़िर उ कुलि जोगी जाती आ पंडितन खातिर बा . गौतम बुद्ध लेखां जनता के भासा मेंजवान लिखलीं भ कहलीं उहे ढेर प्रसिद्ध भईल. गोरखनाथ जी के घूमन्तू जीवन रहे एसे उनकरे भासा मे कई भासन के रूप मिलेला. बाक़िर निखालिस भोजपुरी में उहाँ के कई गो रचना मिलेली –\nहंसिबा षेलिबा रहिबा संग । काम क्रोध न करिबा संग।\nहंसिबा षेलिबा गाइबा गीत । दीढ़ करी राखीबा आपना चीत॥\nगगन मण्डल में ऊंचा कूंवा तहां अमृत का वासा ।\nसगुरा होई सु भरि भरि पिवे ,निगुरा जाई पियासा ॥\nगोरखनाथ के भोजपुरी कविता भले बहुत ढेर न होखो बाक़िर भोजपुरी मन मिजाज प उनकर असर बहुत बा। एकर वजह ई बा कि गोरखनाथ जी घूमन्तू सिद्ध रहली. ऊंहाँ के पूरा भारत घूमत रहीं . गुजरात से लेके बंगाल आ उड़ीसा ले आवत जात रहलीं. बाक़िर उन कर ढेर समय गोरखपुर धइले पूरब में बीतल. जवने में भोजपुरी इलाका ढेर बा .गोरखपुर में आजुओ गोरखनाथ पीठ एकर भारी प्रमाण बा. एकरे अलावा गोरखनाथ के कहानी अपना के गोरखपंथी माने वाला जोगी लोगन के उपस्थिति कहि रहल बा.\nगोरखपुर से लेके नेपाल धईले देवरिया आ कुशीनगर के इलाका मे जोगिन के गाँव के गाँव मिलेला. ई जोगी लोग हिन्दू आ मुसलमान दूनों धरम से जुडल बा. बाक़िर ई लोग गोरखनाथ आ कबीर के आपन गुरु बतावेला – ‘गोरखपुर में बाबा गोरखनाथ/मगहर में संत कबीर/आजमगढ़ में बाबा भैरवनाथ/तीनों एक तपस्वी जीव/ले ल गुरू जी का नाम ’. गोरख नाथ के परंपरा ई जोगी लोग गाँव-गाँव एक तारा प गोपीचन्द आ राजा भरथरी के गीत गावत घूमेला. जोग बैराग के एह गीतिन में दर्द के आ ई सान तीस रहेला कि सुनवइया के लोर छुवे लगेला. बंगाल के बाउल गीति के चर्चा बहुत होला ,बाक़िर ठेठ भोजपुरी के ई जोगिया गीति कवनों तरे ओसे कम नइखे. गोपीचन्द से जुडल एगो गीति देखल जाँ-‘केहू ना चीन्ही गोपीचन्द/केहू ना चीन्ही /माई न चीन्ही/बहिना ना चीन्ही/जोगी क सुरतिया नाहीं विरना/बहिनिया नाहीं चिन्हेले’. गोपीचन्द के कहानी क़हत क़हत कवने तरे ई जोगी लोग राम वनगमन के करूण कहानी प आ जाला ई कहल मुश्किल बा । अरे राम के माई बनवा भेजवलू/भरत के देहलू राजगद्दी/बताव माई राम कहिया ले अइयन/अरे पतझर बगिया में फूलवो न फूलेला/भंवरों ने खिलेला फूलवो न फूलेला/बताव माई राम कहिया ले अइहन’।\nएही माहौल मे गोपीचन्द के महतारी मयनावती दर्द जोगी लोग के कंठ से फूटि परेला –‘अरे इतना बचनिया हो माई /भर-भर माई रोयेली/फटही गुदरिया हो माई/झरि-झरि रोयेली/कौने करनिया हो बचवा/बनल तू जोगी हो/अरे जनम देहलू हो माई/अरे करम न देहलू हो माई/अरे बारह बरसवे हो बचवा बन गइल जोगी हो/अरे बड़-बड़ तपस्या हो बचवा/बड़-बड़ पूजवा हो गोपीचन्द’. केतना पूजा पाठ आ केतना तपस्या से गोपीचन्द के जनम भईल बाक़िर घर दुवार छोड़ी के जोगी हो जा ताने. एही तरे राजा भरथरी के जोगी भइले के कहानी भी बहुत करुण बा. आपन राज पाठ छोड़ि के भरथरी जोगी हो जा ताने -अमर राजा भरथरी /छोड़े गढ़ उज्जैन का राज/ हथवा लिये संरगिया /बना है राजा भिखरिेया हो/गुदरिया गला में डाले भरथरी /राजा भरथरी बना भिखारी/राजपाट बिसराई’. जोगिया गीतिन मे ई सवाल बहुत भीतर से उभर रहल बा कि कवने कारण इसन राजा लोग जोगी हो जाता । ओकर एगो जवाब ब कि –‘गोरख के अजब/तन में भस्म रमाई/राजा बना भिखरिया हो ’. गोरख के भस्म लगा के लोग जोगी हो जा ता । जोगिन ई गीति कब लिखा ईल ,के लिखल कहल मुश्किल बा । बाक़िर ई बाति एकदम साफ बा कि भोजपुरी कविता के ई जोगिया रूप गोरखनाथ के समय से चलल चलि आवत बा. एह जोगिया कविता के अलगा से देखल जाँ त भोजपुरी जीवन के मोह छोह आ सथही माया मोह से ऊपर उठला के क्षमता , दूनहूँ मिलेला. हमके त ई बुझाला जे गोरख बानी के मर्म ए जोगी लोग के गीतिन के जरिये भोजपुरी मन आ समाज में बसि गईल. भोजपुरी में गोरख बानी के अर्क परि गईल बा . एसे इहो पता चलेला कि भोजपुरी कविता में जीवन के दार्शनिक सच्चाई के गवलेके क्षमता बा. ई क्षमता कवनों एक दू दिन से नाही गोरखनाथ के समय से बा । भोजपुरी के ई दार्शनिक गहराई शास्त्र के चुनौती दे रहल बा. हर तरह के पाखंड के चुनौती दे रहल बा. प्रभुता आ प्रभुताई के चुनौती दे रहल बा. ई बता रहल बा कि कवनों अइसन चीज नइखे जवने के गरब कईल जा. न बेद ,न शास्त्र ,न जाति, न वर्ण । सब असही बा । एसे भलाई धीरे धीरे चलला में बा । सहजे रहला मे बा । भोजपुरी कविता शुरुवे से जीवन मे सहजता के आ ओकरे सुंदरता के बता रहल बा आ हर ओ चीज के खारिज कई रहलिबा जवान आदमी के कवानों भी तारे छोत बनवाले के कोशिश कर रहल बा .\nहबकि न बोलिबा ,ठबकि न चलिबा धीरे धरिबा पाँव ।\nगरब न करिबा सहजै रहिबा भनत गोरख राव । ।\n(जोगिया गीत के उद्धरण श्री मनोज कुमार सिंह के लेख से मिलल बा।)\nसदानंद शाही बीएचयू में हिंदी के प्रोफेसर हैं\nगोरखनाथ जोगिया गीत नाथ सम्प्रदाय सदानंद शाही सरहपा


बजलऽ ए शंख बाकिर बाबाजी के पदा के – टटका खबर\nबजलऽ ए शंख बाकिर बाबाजी के पदा के\nआखिरकार केन्द्र सरकार के विपक्ष के माँग मानही के पड़ल आ टूजी स्पेक्ट्रम घोटाला के जाँच संसदीय समिति से करावे के सकारे के पड़ल. आजु प्रधानमंत्री मनमोहन सिंह लोकसभा स्पीकर मीरा कुमार से एह बात के गोहार कइले कि टू जी स्पेक्ट्रम घोटाला के जाँच करावे खातिर संसदीय समिति के गठन के प्रक्रिया शुरु कइल जाव. एह बीच सरकार विपक्षी दलो से कुछ राहत ले लिहलसि कि ऊ लोग बाकी घोटाला के जाँच एह तरह के समिति से करावे के माँग छोड़ देव आ संसद में बहस का रास्ता ओकर बाति उठावे. पिछला पूरा सत्र सरकार के जिद्द का चलते बेकार चलि गइल रहे आ कवनो कामकाज ना हो पावल रहे. अबकीओ के सत्र वइसहे बेकार मत हो जाव एह खातिर सरकार मान लिहलसि कि संसदीय समिति बना दिहल जाव.


नावर्े के प्रधानमंत्री कल भरतपुर में | नावर्े के प्रधानमंत्री कल भरतपुर में - Hindi Oneindia\nनावर्े के प्रधानमंत्री कल भरतपुर में\nजयपुर 05 फरवरी .वार्ता. नावर्े इण्डिया पार्टनरशिप इनिशियेटिव ..नीपी..कार्यक्रम के तहत नावर्े के प्रधानमंत्री येन्स स्तोल्तेन बर्ग कल भरतपुर मेंसरह के सामुदायिक स्वास्थ्य केन्द्र में शिशु स्वास्थ्य परियोजना काशुभारम्भ करेंगे1 इस कार्यक्रम में राज्य के चिकित्सा मंत्री नरपत सिंह राजवी . उद्योगमंत्री डा.दिगम्बर सिंह . संसदीय सचिव एवं जिला प्रभारी भवानी सिंहराजावत . केन्द्रीय स्वास्थ्य सचिव . राज्य के प्रमुख स्वास्थ्य सचिव व नावर्ेसरकार का 13 सदस्यीय दल भी उपस्थित रहेंगे1 कार्यक्रम पश्चात दोपहर 2.45 बजे नावर्े के प्रधानमंत्री ताखा गांवजायेंगे जहां महिला समूहों द्वारा उनका स्वागत किया जायेगा1 नावर्े के प्रधानमंत्री गांव में एक नवजात शिशु एवं माता के घर पर जाकर भी उसके स्वास्थ्य संबंधी जानकारी लेंगें और सांय 3.35 बजे ताखा से आगरा के लिए रवाना हो जायेंगें


तीन बरीस में 40 लाख नवहियन के रोजगार मिली यूपी में : योगी – टटका खबर\nलखनऊ, 21 फरवरी (वार्ता). राजधानी लखनऊ में आजु से शुरू दू दिन के ‘इन्वेस्टर्स समिट’ में दुनिया के खासमखास कारोबारी हस्तियन का मौजूदगी से उत्साहित मुख्यमंत्री योगी आदित्यनाथ कहनी कि समिट से यूपी में निवेश बढ़ी आ राज्य के 40 लाख नवहियन के रोजगार मिले के मौका बनी.\nयोगी जी कहनी कि प्रधानमंत्री नरेन्द्र मोदी के मार्ग निर्देशन में उत्तर प्रदेश के बीमारू राज्य से बाहर निकाल के समृद्ध राज्य बनावल जाई. कहनी कि प्रदेश विकास के राह पर सरपट दउड़े ला तइयार बा.\nकहनी कि प्रदेश सरकार विधानसभा में चार लाख 28 हजार करोड़ रुपिया के बजट पेश कइलसि आ संजोग देखीं कि समिट में अतने रकम के एमओयू पर हस्ताक्षर हो गइल. विकास के कवनो विकल्प ना होखे आ एकरा ला सुशासन चाहेला.\nसरकार कई सेक्टर तइयार कइले बिया जवना में फिल्म टेलीविजन, एग्रीकल्चर, इलेक्ट्रानिक सामानन के उत्पादन होखे के बा. विकास ला सुरक्षा, इंफ्रास्ट्रक्चर, आ बढ़िया माहौल होखे के चाहीं. प्रदेश सरकार अपना एगारहे महीना का राज में कानून के राज बना गिहले बिया. बतवनी कि कानपुर, वाराणसी, गोरखपुर, आ इलाहाबाद में मेट्रो चलावे के कोशिश हो रहल बा.\nकहनी कि उद्योगन के स्थापना से प्रदेश में रोजगार के अवसर बढ़ी. एकरा ला उद्योगपतियन के ग्रुप बनावल गइल बा. ‘ईज आफ डूइंग’ खातिर सगरी काम कइल जा रहल बा. डिजिटल कामे चलावल जात बा. एकरा अलावे कुटीर उद्योग आ वन डिस्ट्रिक वन प्रोडक्ट लेके लगातार काम कइल जा रहल बा.\nTags: इन्वेस्टर्स समिट, योगी आदित्यनाथ


प्रिया शर्मा मचावे वाली बाड़ी धमाल ‘दिल त पागल होला’ में | Anjoria's Weblog\nआजुकाल्हु भोजपुरी सिनेमा के यूएसपी बन गइल बा आइटम डांस. फिलिम बनावे वाला फिल्मकार मान लिहले बाड़े कि अगर उनुका फिलिम में एगो गरमागरम आइटम सांगो डाल दिहल जाव त फिल्म चले भा ना, दाम त वसूलाइये जाई. फिल्म “दिल तऽ पागल होला” में शायद इहे सोचि के अभिनेत्री प्रिया शर्मा पर एगो गरमागरम उत्तेजक भड़काऊ आइटम डांस फिल्मावल गइल बा. जेहसे देखनिहारन पर बिप्स मैनरिज्म छा जाव.\n“दिल त पागल होला” से जुडल लोगन के कहना बा कि हॉट प्रिया शर्मा के फिल्म में बहुते ग्लेमरस आ सेक्सी तरीका से परोसल गइल बा. फिल्म देखला का बाद दर्शक प्रिया शर्मा पर सीटी मारत नजर अइहे सिनेमाघरन में जब ई फिलिम रिलीज कइल जाई. लोग प्रिया शर्मा के जरत देखिके भँउचक हो जाई. एह गाना में प्रिया एगो डांस बार में डांस करत नजर अइहे. प्रिया के डांस में हेलन झलकल बाड़ी काहे कि कुछ मूव हेलन के डांस स्टाईल जइसने बा. एह गीत के गुजरात के राजपीपला शहर के राजवंत पैलेस में फिल्मावल गइल बा.\nनिर्माता आर. एन. चौधरी के एह फिल्म के निर्देशन फहीम ए. खान कइले बाड़न जे पर साल रानी चटर्जी के लेके ‘फूल बनल अंगार’ जइसन हिट भोजपुरी फिल्म दिहले रहले. फिल्म में प्रिया शर्मा नायिका आ विराज भटट नायक बाड़े. खलनायक संजय पाण्डेय आ दीपक भाटिया एक्शन के जबरदस्त तड़का मरले बाड़े. ई फिल्म पूरा तरह से एक्शन आ रोमांस पर आधारित बा. फिल्म के आठो गाना बहुते बढ़िया बनल बा जवनन के सुननिहार खूबे पसन्द करीहें.\n,hr />(संजय भूषण पटियाला के रपट)\nThis entry was posted in कलाकार, फिल्म and tagged दिल त पागल होला, प्रिया शर्मा by Anjoria. Bookmark the permalink.


लोकपाल मुद्दा पर राहुल गाँधी फच्चर फँसवले. – टटका खबर\nआजु संसद में आपन लिखित बयान पढ़त राहुल गाँधी कहले कि अन्ना के धन्यवाद कि ऊ भ्रष्टाचार के मुद्दा के आगे ले अइले बाकिर उनुकर आन्दोलन देश के लोकतंत्र खातिर खतरनाक बा. दोसरे अकेले लोकपाल से कुछ ना हो सकी. जरुरत बा कि भ्रष्टाचार का खिलाफ कानूनो कड़ा बनावल जाव. राहुल के बयान का बाद पहिलही से अझूराइल मुद्दा अउरी अझूरा गइल काहे कि अब उनुका बयान का बाद कांग्रेस खातिर एगो दिशा निर्देश जइसन मिल गइल बा जवन अन्ना के आन्दोलन का खिलाफ बा आ पूरा मसला के अउरी अझूरा के राख देबे के षडयंत्र बा.\nनई दिल्ली, 26 अगस्त (आईएएनएस). कांग्रेस महासचिव आ सांसद राहुल गांधी शुक का दिने लोकसभा में कहले कि सिर्फ लोकपाल विधेयक देश से भ्रष्टाचार ना मिटा सके. राहुल सुझाव दिहले कि लोकपाल संस्था के चुनाव आयोग जइसन संवैधानिक दर्जा दे दिहल जाव.\nभ्रष्टाचार पर छिड़ल चरचा पर राहुल पहिला बेर आपन चुप्पी तूड़ले बाड़े. कहलन किलोकपाल विधेयक भ्रष्टाचार मेटावे का दिशा में मात्र एगो घटक भर हवे.\nउनुका एह बयान पर सदन में विपक्ष शोरशराबा शुरू कर दिहलसि आ अपना सीट से खड़ा हो गइल. राहुल कुछ देर ले आपन वक्तव्य पढ़ल रोकले आ फेर कहले, “भ्रष्टाचार मेटावे के कवनो आसान समाधान नइखे.” कहलन कि देश से भ्रष्टाचार मेटावे खातिर मजबूत राजनीतिक इच्छाशक्ति के जरूरत बा.\nराहुल इहो सुझाव दिहलन कि लोकपाल के निर्वाचन आयोग जइसन संवैधानिक दर्जा देबे के चाहीं. ऊ अन्ना के धन्यवाद दिहले कि भ्रष्टाचार के मुद्दा पर लोग के जगा दिहले.


‘तेरे नाम’ फिलिम के सगरी इलेक्ट्रानिक राइट खरीदलसि आर्या म्यूजिक – Anjoria\nApril 22, 2014 Editor गीत-गवनई, मनोरंजन 0\nभोजपुरी सिनेमा संगीत के क्षेत्र में व्यवसाय के नया आयाम देबे वाली म्यूजिक कम्पनी आर्या म्यूजिक ( ए यूनिट ऑफ़ सासपीओ ग्रुप) अभय सिन्हा के परोसल आ अजय श्रीवास्तव अउर विनय तिवारी के बनावल भोजपुरी फिलिम ‘तेरे नाम’ के ऑडियो वीडियो समेत सगरी इलेक्ट्रानिक राइट खरीद लिहले बिया. फिलिम के सैटेलाइट राइट श्री दुर्गा ट्रेडिंग के नाम से लीहल गइल बा.\nफिलिम ‘तेरे नाम’ के सह निर्माता संजय मिश्रा, संगीतकार राजेश-रजनीश, गीतकार प्यारेलाल यादव आ बिपिन बहार, पटकथा आ संवाद लेखक सुरेन्द्र मिश्रा, छायांकनकर्ता हीरा सरोज, संकलनकर्ता जीतेन्द्र सिंह (जीतू), नृत्य निर्देशक राम देवन, आ कार्यकारी निर्माता कमलेश चौहान हउवें.\nमुख्य कलाकारन में खेसारी लाल यादव. मोनालिसा, विनय तिवारी , सीमा सिंह आ राज प्रेमी वगैरह बाड़ें.


वर्दीवाला के प्यार में मोनालिसा – Anjoria\nसिनेमा भोजपुरी के हॉट गर्ल मोनालिसा एह घरी वर्दीवाला, माने कि पुलिस इंस्पेक्टर, के प्यार में डूबल बाड़ी. मोनालिसा अपना आवे वाली फिलिम ’कसम वर्दी के’ में पुलिस इंस्पेक्टर बनल अपना नायक विराज भट्ट से प्यार करत नजर अइहें. एह फिलिम में मोनालिसा चोरनी बनल बाड़ी आ माडर्न आ भारतीय दुनु तरह के रूप में लउकीहें.\nमोनालिसा पिछला दिने एह फिलिम के शूटिंग बिहार के मोतिहारी आ मुम्बई में पूरा कइली. बतावल जात बा कि फिलिम में मोनालिसा आ विराज भट्ट पर एक से बढ़के एक गाना आ सीन फिलिमावल गइल बा. निर्देशक हउवें दिनेश यादव.\nपहिला छमाही में अव्वल रहले निरहुआ


काहे टुगड़ कर देनी, गुरुजी ? – Aapan Birgunj\nकाहे टुगड़ कर देनी, गुरुजी ?\nGopal Thakur प्रकाशित मिति - Apr 4, 201670\nस्वर्गीय मास्टर तारा सिंह\n– गोपाल ठाकुर\nफगुआ रङ, अबीर, होरी–जोगिड़ा आ जी भरके खाए–पिए के परब ह । एहू साल ई परब आके चल गइल धूम मचाके । अखबार के पाना, फेसबुक, ट्वीटर, वेबसाइट सहित के सामाजिक संजाल अबो तक होरी के रमझम भरल समाचार आ तस्वीरन से सदाबोर पड़ल बा । कई महीना के बंदी के बाद एह साल होरी से कुछे दिन पहिले राजधानी आइल रहनी । देश में बढ़ल राजनीतिक कटुता के माहौल भले संवेदनशील होखे, आपन लइका–लइकी, साथी–सङ्हाती, टोला–परोसा में त मन मारके भी कुछ भूमिका निर्वाह करेके पड़ेला । ओइसे त राजधानी में फगुआ समते के दिन ओरा जाला, बाँकिर आपन मधेशी संस्कृति के निर्वाह त कौनो ना कौनो रूप में आदमी पहाड़ त का, विदेशो में करिए रहल बा । त कहल जाओ, मधेशी फगुआ के तेयारी चलत रहे । एतने में सुनील पटेल के एगो फोन आइल । हमरा लागल कि कहीं कुछ आयोजन होई । ओही में नेवते खातिर उनकर फोन आइल बा । बाँकिर फोन पर उनकर आवाज सुनते दिमाग सुन हो गइल ।\nपहिले पहिले अपना बाबा के मुँह से सुनले रहनी, ई दुनिया मृतभुवन ह । बाँकिर ओह बेरा समझ में अइबे ना करे । सब लोग के जिंदे देखीं आ बाबा के मुँह से मृतभुवन सुनत रहनी । जब कुछ अकिल भइल त बात समझ में आवे लागल ।\nउनकर पहिलके वाक्य रहल, ‘राउर गुरुजी अब ना रहनी ।’\nबात त समझिए गइनी बाँकिर फेर से ठहिआके पुछनी, ‘कवन गुरुजी?’\n‘राउर संगीत के गुरुजी, मास्टर तारा सिंह ।’\nबाँकिर शायद उहो कुछ तसल्ली देवेके चहलन, ‘वीरगंज के एफ. एम. से सुननी ह, एक बेर फोन कके यकीन कर लीं ।’\nओइसे मरन के खबर त झूठ का होई ! तइयो गुरुजी के मोबाइल डायल कइनी । फोन उठते रोहारोहट सुनाई पड़ल । आउर कुछ अब का पुछल जाओ ! फोन राख देनी ।\nपहिले पहिले अपना बाबा के मुँह से सुनले रहनी, ई दुनिया मृतभुवन ह । बाँकिर ओह बेरा समझ में अइबे ना करे । सब लोग के जिंदे देखीं आ बाबा के मुँह से मृतभुवन सुनत रहनी । जब कुछ अकिल भइल त बात समझ में आवे लागल । आज बाबा हमनी के बीच में नइखीं । उनका अर्थी के कान्हा उठवला कुछ दशक बित गइल । बाँकिर एह समझ के गुरुजी के अवसान से अभी करेजा पर पथल धके बरियार बनावेके पड़ता । जिनगी में पहिल बेर टुगड़ भइल महशुस करतानी ।\nअब रउआ पुछेम, गुरुजी हमार अंश–वंश भा लागाइत में के रहनी ?\nएकर जवाब अभीन हम इहे देहेम कि उनका से खुन के ना, दिल के रिश्ता रहे । जी हँ, संगीत विशारद मास्टर तारा सिंह से हमार दिल के रिश्ता रहे गुरु–चेला के । बाँकिर अइसनो गुरु ना जे कुछ अछड़ चिन्हवले होखे, हाँथ धके सरगम भा धाधाधिंधा सिखवले होखे, कान फुँकके बभनउटी खानगी सरिअवले होखे, ट्यूसन के बहाने जेब गरमवले होखे … । एतने ना उनका से बहुत बेसी महारथ हासिल कइल संगीतज्ञ लोग से भी सङ्हत करेके मौका मिलल । बाँकिर संगीत के दुनिया में हम एके जने के गुरु जनले आ मनले बानी, मास्टर तारा सिंह के ।\nबात २०४८ साल के ह । ऊ साल भी हमरा खातिर बहुत मनहुस साबित भइल । भाई दुर्घटना में पड़ल रहे । दहिना जाङ्ह के हड्डी दू टुकड़ा हो गइल रहे । हम एमाले के बारा जिला के पार्टी सचिव रहनी । ओह बेरा कम्युनिस्ट पार्टी में एक पदीय प्रभारी बनावल जात रहे । यानी हमही जिला प्रभारी रहनी । घटना रौतहट के टिकुलिया में भइल रहे । गौर में चार दिन तक के प्रयास में एंबुलेंस नसीब ना भइल आ ओतहाँ ऑपरेशन संभव ना रहे । हारके ले गइनी दरभाङा । करीब महीना दिन लाग गइल । तब तक राजनीतिक आ सामुदायिक दूनू हिसाब से पूर्व माले के पहाड़ी साथी लोग हमरा पछे में जिला अधिवेशन तय कर लेलक । हमरा हाँथ लागल जमाजुमा एगो चिट्ठी, सूचना खातिर । एक त गिरनी गाछ से दोसर परल मुङड़ी । पंचायत के विरोध में नोकरी–धोकरी छोड़ला से लेके जेल–नेल के कारण आर्थिक रूप से तबाह रहनी, ऊपर से राजनीतिक बेइमानिओ झेले के पड़ल । अधिवेशन में हम जिला कमिटी में आपन निरंतरता से इनकार कर देनी आ आ गइनी वीरगंज । मिनी लैंड बोर्डिङ स्कूल में पढ़ावे लगनी ।\n२०५२ में नेपाल भोजपुरी प्रतिष्ठान के गठन भइल । गठन त भइल मित्र गोपाल अश्क के अगुवाई में वीरगंज में, बाँकिर लेआवल गइल काठमाड़ो में डा. वंशीधर मिश्र के नेतृत्व में । प्रतिष्ठान के दर्तो काठमाड़ो में ही भइल । कुँथला कुँहरला से एक बेर नवीकरणो भइल, बाँकिर पता ना, कए बरीस बित गइल फेर से नवीकरण नइखे भइल । हँ, नेपाल भोजपुरी प्रतिष्ठान के कुछ जिलन में शाखा जरूर खुलल । बाँकिर चलल देखल गइल बारा में रामप्रसाद साह आ पर्सा में गुरुजी का बले ।\nओह बेरा तीस बरीस के पंचायती तानाशाही के हर्दी–गर्दी बोलवला के बाद पहिलका आम चुनाव से गिरिजा प्रसाद कोइराला के सरकार बनल रहे । कुछे दिन का बाद मालूम भइल वीरगंज में एगो क्रिकेट मैच उद्‌घाटन खातिर उनकर सवारी होई । हमार स्कूल के प्रिंसिपल लालबाबू पटेल ओह बेरा झर्रा कांग्रेसी रहनी । स्कूल का तरफ से एगो सांगीतिक झाँकी लेके गिरिजा बाबू के स्वागत में जाए के फरमान जारी कर देनी । ओही झाँकी के तैयारी के क्रम में मास्टर तारा सिंह से हमार पहिलका मुलाकात भइल । देखके कुछ अचम्हो लागल, बोली ठेंठ भोजपुरी आ शकल–सुरत–लिवास से पूरा पंजाबी । ओइसे पंचायत काल में भी ठाकुर राम कॉलेज में पढ़त बेरा कुछ कार्यक्रम सब में दूरे से उनका के तबला बजावत देखले रहनी । लालबाबू जी के आदेश के मोताबिक हमरा हरमुनिया आ सरदारजी के तबला बजावेके जिम्मा मिलल । रिहर्सल का आगे–पिछे उनका से कुछ बातो हो जाए । एही क्रम में थाह लागल कि उहाँका पंजाबी ना होके मधेशी हईं आ उहो हमरे जिला के खरहीगाड़ बसीना । जी, उनकर घर बारा जिला के चिलझपटी में रहे आ खास नाम राम अदेया राउत । बाँकिर हम उनका के सरदारजी कहे लगनी ।\nजब कुछ गानाबजाना के संदर्भ पर बात भइल त उहाँका पुछनी, ‘रउआ सुर–ताल में त कसल बुझातानी । कहीं संगीत सिखले बानी ?’\nहमर जवाब रहल, ‘जे जहाँ मिल गइल कुछ सीख लेनी । पद्धतिबद्ध ढङ से कहीं कुछिओ नइखी सिखले । रउआ सिखावे सकेम ?’\n‘काहे ना ?’\n‘एह से कि ना हमरा लगे राउर फी देवेके औकाद बा आ ना नियमित तरिका से समय ।’\n‘समय त निकालेके नु पड़ेला । आईं शनिचर का दिने हमरा डेरा में ।’\nहम डेरा में गइनी । पता चलल उहाँका तबला आ गायन में प्रयाग से संगीत विशारद हईं, यानी संगीत स्नातक । बी. म्युज. कहला से भी होई । औपचारिक रूप से संगीत सिखेके क्रम आगे बढ़ल । गायन में सरगम आ थाट का साथे यमन आ भोपाली राग तक पहुँचनी । तबला में त्रिताल, दादरा, कहँरवा, खेमटा, रूपक, दीपचंदी आ झपताल तक पहुँचनी । एह तरे जब उनकर चेला भइनी तब से उनका के गुरुजी कहके संबोधन करत अइनी । एक साल बाद रेडियो नेपाल में उनका साथे प्रतिस्पर्धात्मक संगीत सम्मेलन में भी भाग लेनी । फेर साल भर बाद २०५० फागुन १५ गते वीरगंज में ‘भोजपुरी साँझ’ के भव्य आयोजन भइल । ओकरे बिहान भइला हम आ गइनी काठमाड़ो । आइल त रहनी कुछ इलाज खातिर जौन सफल त ना भइल बाँकिर ओकरे लमरला से हम एतहीं रहे लगनी । बाद में २०५१ में रेडियो नेपाल में भी कर्मचारी होके पहुँचनी, बाँकिर संगीत के ना होके समाचार खातिर । बस, हमार संगीत शिक्षा ओतहें रह गइल । कोशिस त काठमाड़ो में भी कइनी आगे बढ़ावेके, बाँकिर ना सकनी । हँ, एतना जरूर भइल कि रेडियो नेपाल में आधुनिक गायन के परीक्षा तक पास कके बइठल बानी ।\nउनका भोजपुरी संस्कृति से अगाध प्रेम रहे जेकरा खातिर ऊ केकरो प्रशंसा आ केकरो निंदा करे में देर ना करीं । हमरा सामने के बात ह, एक जने जब पोता के नाती कहनी त गुरुजी उनका योग्यता–क्षमता पर ही सवाल खड़ा कर देनी ।\nजीवन के अनेक उतार–चढ़ाव में गुरुजी के देखनी बाँकिर उनका चेहरा पर तनाव ना लउके । हँ जब पता चलल कि उनकरा मधुमेह आ उच्च रक्तचाप हो गइल बा, तब से हम महशुस करत गइनी कि कलाकार के दूगो जिनगी जिएके पड़ेला । आपन श्रोता–दर्शक खातिर प्रफुल्लित मुद्रा में आ अपना खातिर मानसिक तनाव में । ओहू में गुरुजी जइसन कलाकार जेकरा हर गुण रहे, बाँकिर वीरगंज से अटूट मोह रहल जेकरा कारण से उहाँका राष्ट्रीय–अंतरराष्ट्रीय स्तर पर उभरे ना सकनी । हम एह से कहतानी कि ऊ हमरा जइसन संगीत के कखरा भी ठीक से ना जानेवाला लोग से राष्ट्रीय स्तर पर आपन शास्त्रीय गायन में हरमुनिया पर साथ करवा लेले बानी । निरमोहिया एलबम २०५८ साल में बनावत बेरा हमरा इयाद बा कि रेकर्डिस्ट रवीन दर्शनधारी उनका से काठमाड़ो में रहेके अनुरोध कइले रहलें । एकर कारण रहे तबला पर उनका से निकलल हर अङुड़ी के बोल । काठमाड़ो में हम आउरो लोग के साथ गीत–गाना में शामिल भइल बानी । बाँकिर केहू के अङुड़ी के बोल साफ ना निकले त केहू के भोजपुरिया उड़ान समझ में ना आवे । रेडियो नेपाल में भी हमर कुछ गीत रेकर्ड भइल बा जवना में अधिकांश में हम ताल वादन से संतुष्ट नइखीं । अगर गुरुजी काठमाड़ो में रहतीं त कुछ आउर बात रहित । बाँकिर वीरगंज से उनका मोह के कारण रहल भोजपुरी । भोजपुरी उनका खातिर सिर्फ भषे ना, उनकर पूरा जीवनशैली रहे जवन आन जगह पर ना जी सकेवाला रहनी ।\nउहाँका राजनीतिक रूप से भी सचेत रहनी, खासकके मधेशी राष्ट्रीयता के प्रति । गजेंद्रबाबू के समय से उहाँका सद्‌भावना पार्टी के सदस्य रहनी । बाँकिर ई बहुत कम लोग के मालूम रहे । काहेकि शायद एकरा के उहाँका उजागरो करेके जरुरत ना समझत रहनी । पहिलका संविधान सभा के चुनाव प्रचार में करीब महीना दिन हमनी एमाले चुनावी सांगीतिक अभियान में साथे रहनी । अतः उनका भोजपुरी संस्कृति से अगाध प्रेम रहे जेकरा खातिर ऊ केकरो प्रशंसा आ केकरो निंदा करे में देर ना करीं । हमरा सामने के बात ह, एक जने जब पोता के नाती कहनी त गुरुजी उनका योग्यता–क्षमता पर ही सवाल खड़ा कर देनी ।\nहमरा जीवन के अन्हार पक्ष ई रहल कि गुरुजी आपन गुरुदक्षिणा लेबो ना कइनी आ चल बसनी । उमीरो खुछ खास ना रहे । जी, ५९ बरीस के उमीर में गुरुआइन सहित २ जने बेटी आ ४ जने बेटा के छोड़के खुद अलविदा हो गइनी । बाँकिर आज हम वीरगंज में अपना के टुगड़ महशुस करतानी । एह से कि पता ना, भोजपुरी सांस्कृतिक अभियान खातिर उनकर जगह केहू लेता कि ना ! गुरुजी के शत शत नमन ! शोकाकुल परिवारजन के प्रति हार्दिक समवेदना !


दिल्ली में भोजपुरी नाट्य महोत्सव के रंग – Anjoria\nदिल्ली में भोजपुरी नाट्य महोत्सव के रंग\nअक्टूबर 28, 2013 भोजपुरी नाट्य महोत्सव\nसंस्कृति मंत्रालय, भारत सरकार के सहयोग से २६ अक्टूबर से ३० अक्टूबर ले चले वाला भोजपुरी नाट्य महोत्सव के श्रीगणेश भइल. भोजपुरी इतिहास में एगो अउरी अध्याय जुड़ गइल.\nमहोत्सव के पहिलका दिन महेन्द्र प्रसाद सिंह के लिखल आ उनके र्निदेशन में नाटक “बिरजू के बिआह” के मंचन बहुते सफल आ सार्थक रहल. पूर्वा संस्कृति केन्द, दिल्ली में सभे भोजपुरी भाव में डूबत नजर आइल. पांच दिन के ई भोजपुरी नाट्य महोत्सव कवनो लोक परब से कम नइखे. नाटक के मुख्य अतिथि रहलन उदय प्रताप सिंह,(पूर्व प्रबंध निदेशक बोकारो स्टील प्लांट), आ विशिष्ट अतिथि रहलन रामनरायण दूबे, (मेयर पूर्वी दिल्ली).\nरंगश्री के बैनर तले बिरजू के बिआह एगो अपने गाँव-समाज प आधरित नाटक बा. एगो गरीब खेतिहर मजदूर के कहानी दमदार आ दहेज के विरोध में खड़ा बा. आज के समय से जुड़ल नाटक इहे कहऽता कि दहेज लीहल आ दीहल दूनो गुनाह ह. दहेज जइसन राक्षसी प्रथा के मिटावे खातिर आज के नौजवानन के आगे आवे के जरुरतो बतवलसि ई नाटक.\nकुल मिला के ई नाटक रीति-रिवाज, परम्परा के तुड़त-फानत आज के समय के साथे खड़ा बा.\nमहोत्सव के कार्यक्रम एह तरह से बा –\n२६ अक्टूबर – बिरजू के बिआह- पूर्वा संस्कृति केन्द, लक्ष्मीनगर, दिल्ली\n२७ अक्टूबर – कचोट – पूर्वा संस्कृति केन्द, लक्ष्मीनगर, दिल्ली\n२८ अक्टूबर – दरोगा जी वाह वाह -मुक्तधरा ऑडिटोरियम , गोल मार्केट, नई दिल्ली\n२९ अक्टूबर – सोना – एल. टी. जी. ऑडिटोरियम, मंडी हाउस, नई दिल्ली\n३० अक्टूबर – लुटकी बाबा के रामलीला – एल. टी. जी. ऑडिटोरियम, मंडी हाउस, नई दिल्ली\nअनिल कुशवाहा ले आवत बाड़े “कच्चे धागे”\n2 thoughts on “दिल्ली में भोजपुरी नाट्य महोत्सव के रंग”\nMahendra Prasad Singh कहते हैं:\nअक्टूबर 29, 2013 को 10:40 पूर्वाह्न पर\nरंगश्री द्वारा प्रस्तुत कल के नाटक “दारोगा जी वाह वाह” देखे खातिर मशहूर हिन्दी कवि कुमार विश्वास मुक्तधारा पहुचले.\nअक्टूबर 28, 2013 को 8:34 अपराह्न पर\nभोजपुरी के भाव में बोराइल भोजपुरी नाट्य महोत्सव के शत -शत सलाम।


रिक्शावाला निरहुआ के निरहुआ मेल – Anjoria\n“निरहुआ रिक्शावाला” फिल्म से भोजपुरी के जुबिली स्टार बन गइल दिनेश लाल यादव निरहुआ के विधायक के चुनौती देबे वाला अंदाज दर्शकन के अतना नीक लागल कि ऊ फिल्म कई गो रिकार्ड बना दिहलसि सफलता के. निरहुआ अब ले आ रहल बाड़न “निरहुआ मेल” आ एहमें ऊ एसपी के चुनौती देत नजर अइहें. निर्माता के॰एस॰साईं बाबा आ ए॰दास के फिल्म श्री प्रियंका पिक्चर्स का बैनर तले बन रहल बा आ निर्देशन करत बाड़े जी॰सुब्बाराव. फिल्म के शूटिंग यमन के खुबसूरत लोकेशन पर करावल जा रहल बा. एहू फिल्म में निरहुआ के नायिका बाड़ी पाखी हेगडे. बाकी कलाकारन में शामिल नाम बाड़ी सं कामेडी किंग मनोज टाइगर, अवधेश मिश्रा, गोपाल राय, ललन सिहं, अजय घोष आ रोजा उस्मानी के.\nएह साल अबले “आखिरी रास्ता” आ “दिलजले” जइसन सुपर हिट पिक्चर दे चुकल निरहुआ के आशा बा कि उनकर “निरहुआ मेल” फर्राटा लगावत दउड़ी.


राष्ट्रपति पद ला सबले नीमन रहतन राहुल गाँधी – Anjoria\nजून 20, 2017 अगड़म बगड़म, आलोक पुराणिक\nबेर-बेर विदेश गइल, सक्रिय राजनीति में शामिल ना होखल, इनल गिनल लोगन से मिलल, अइसन सुपर वीआईपी इमेज देख इहे बात दिमाग में बेर बेर आवत बा कि ना कि राहुल गांधी से अधिका एह बातन प के खरा उतरत बा.\nशिवसेना के विपक्षी सपोर्ट\nबीजेपी अगर अपना सहयोगी पार्टी शिवसेना से राष्ट्रपति पद खातिर बिना चूं-चकर के सहयोग लेबे में सफल हो जात बिया त एकरा के सत्ता-विपक्ष सहयोग के सबले बड़हन मिसाल का रुप में याद कइल जाई.\nमतलब कनफ्यूजनात्मक समझ\nराष्ट्रपति चुनाव में मायावती बीजेपी का साथे बाड़ी, वइसे मायावती कांग्रेस-समाजवादी पार्टी का साथे बाड़ी. कांग्रेस लेफ्ट का साथे बा, लेफ्ट बीजेपी का विरोध में बा, बाकिर अइसे मायावती का साथे बा, आ मायावती बीजेपी का साथे बाड़ी.\nका कहनी – विकट कनफ्यूजिंग. जी बिलकुल ठीक. अब रउरा इंडियन पॉलिटिक्स समझ गइनी.\nकनफ्यूजने कनफ्यूजन बा, मिल त लीं एक बेर\nनीतीश कुमार कांग्रेस का साथे बाड़न बाकिर राष्ट्रपति चुनाव का मसली पर बीजेपीओ का साथे लागत बाड़न. वइसे नीतीश के सहयोगी लालू हउवन, जे बीजेपी का साथे इचिको नइखन. उड़ीसा के नवीन पटनायको बीजेपी का साथे नइखन, बाकिर राष्ट्रपति पद खातिर चुनाव ला भाजपा का साथे बाड़न.\nई का होखत बा जी फुलटू कनफ्यूजन, फुलटू कनफ्यूज्ड जब फील करीं, त बूझ लीं कि भारतीय राजनीति बुझा गइल बा रउरा.\nलालकृष्ण आडवाणी खातिर बँवारा गिरोह आ शत्रुघ्न सिन्हा अतना चिंतित रहलन कि लागत बा आडवाणीजी लेफ्ट आ शत्रुघ्ने सिन्हा के उम्मीदवार होखीहें.\nखोजे जोग अब ई बा कि आडवाणीजी के नाम राष्ट्रपति प्रत्याशी का सूची से कटल केकरी चलते – लेफ्ट के कि शत्रुघ्न सिन्हा के.\nसाथ-साथ बाड़ें, के के\nराष्ट्रपति चुनाव में सोनियाजी-येचुरीजी आदि के तंबू से एगो नारा उठता – हम सब साथ-साथ हईं.\nफेरु येचुरीजी पूछत बाड़न – सोनियाजी. वइसे अब हमनी का तंबू में हमनी का साथे बाटल के के बा.\nइंगलैंड में फेरु बम फाटल. मैच जीतला का बाद पाकिस्तान टीम ब्रिटिश सरकार के गोहार कइलसि कि अब अतना बम धमाका होखे लागल बा ब्रिटेन में कि अब त एहिजे पाकिस्तान के फील आवे लागल बा. त आब काहे ना एहिजे रहे देत बानी हमनी के.\nक्रीम, खाए के तेल, गुजरात टूरिज्म, सफाई अभियान का बाद अब जीएसटीओ के इश्तिहार करीहें.\nबच्चन साहब होत फजीरे से साँझ ले टीवी में अतना लउकत बाड़न कि उनुका के देखि के बाहर के दुनिया में इंडिया के इमेज खराब हो चलल बा कि इंडिया में रोटी-पानी के जुगाड़ करे ला बूढ़वन के अतना खटे के पड़ेला.\n(FirstPost.com से साभार)


सगरी खबर भोजपुरी में (सोमार, 15 जून 2015) – टटका खबर\nसगरी खबर भोजपुरी में (सोमार, 15 जून 2015)\nपिछला3मई के करावल गइल आलइण्डिया प्रीमेडिकल टेस्ट के रद्द करत सुप्रीम कोर्ट एकरा के फेरू से चार हप्ता का भितरे करा लेबे के आदेश दे दिहलसि. पिछलका इम्तिहान का दिने कुछ लोग हरियाणा का रोहतक में आंसर शीट का साथे धराइल रहलें. एकरा बाद कुछ छात्र एकरा के दुबारा करावे के मांग करत अदालत के शरण लिहले रहुवन.\nभाजपा सांसद कीर्ति आजाद कहले बाड़न कि कुछ आस्तीन के साँपन का चलते ललित मोदी का मामिला में सुषमा स्वराज के आ मोदी सरकार के छवि बिगाड़े के साजिश रचाइल बा. जबकि सुषमा अइसन कवनो काम नइखी कइले जवना के गलत कहल जाव.\nपीएम मोदी के जनधन योजना का बारे में विघ्न संतोषियन के कहना रहुवे कि एकरा फेल होखे के बा. अब ओह लोग के फेरु मौका मिल गइल बा. बतावल जात बा कि एह योजना में खुलल सोलह करोड़ खाता में से नाहियो त तिरपन फीसदी लोग के खाता में एह बीच एको रुपिया के लेन देन नइखे भइल. अब सवाल उठत बा कि एह 8 करोड़ से अधिका खाता के रखरखाव के खरचा बैंक कइसे उठइहें. हालांकि औसत का हिसाब से कुल सोलह करोड़ खाता से बैंकन के सोलह हजार करोड़ रुपिया मिलल बा.\nदेश के रिटायर्ड सैनिकन के फेरू भरोसा दिआवत रक्षा मंत्री मनोहर पर्रिकर कहले बाड़न कि हर हाल में एक रैंक, एक पेंशन के वायदा पूरा करी केन्द्र सरकार. एहसे ओह लोग के तनिका धीरज धइला के जरूरत बा. काल्हु एह मुद्दा पर सैनिक रहल लोग सगरी देश में विरोध प्रदर्शन कइल आ आजु से भूख हड़ताल पर जाए के कहले बा लोग. अपना शासन में मामिला अझूरवले राखे वाली कांग्रेस सैनिक रहल लोगन के उकसावे में लागल बिया.\nदेश में 2014-15 का दौरान सेवा क्षेत्र में तीन अरब पचीस करोड़ अमरीकी डॉलर के विदेशी प्रत्यक्ष निवेश भइल बा. ई बढ़ोतरी 46 फीसदी से अधिका के बा आ ई भइल बा देश में बिजनेस कइल सहज बनावे के कोशिश का चलते.\nबीएसएनएल आजु से देश भर में फ्री रोमिंग सुविधा चालू क दिहलसि. लोग के बेहतर सेवा देबे खातिर 5,000 अउरी टॉवर लगावल जाई एह साल. एह बात के जानकारी बिहार के नवादा में देत देश के दूरसंचार आ सूचना प्रौद्योगिकी मंत्री रवि शंकर प्रसाद कहलन कि एहमें से एक चउथाई टॉवर बिहार में लगावल जाई.\nसीरिया के कस्बा तल अबयाद में कुर्द लड़ाकन आ इस्लामिक आतंकी गिरोह आईएस के बीच लड़ाई तेज होखला का चलते अतवार का दिने सीरिया के हजारो लोग तुर्की में शरण लिहले बा. कई दिन बंद रखला का बाद तुर्की आपन सीमा फेरू खोल दिहले बावे.\nगुजरात सरकार एह साल राज्य में होखे जात नगर निगम आ पंचायत चुनावन में मतदान कइल अनिवार्य करे के फैसला कइले बिया. देश में एह तरह के फैसला लेबे वाला गुजरात पहिलका राज्य होखी.\nआजु से रेलवे के तत्काल आरक्षण का तौर तरीका में बदलाव लागू हो गइल बा. अब एसी कोच के आरक्षण दस बजे से एगारह बजे का बीच आ नन एसी कोच के आरक्षण एगारह बजे से बारह बजे का बीच करावल जा सकी. एह नियम से वेबसाइट आ टिकट खिड़की पर बेहिसाब भीड़ के सम्हारे में सहायता होखी.\nबंगला देश से भइल अकेला क्रिकेट टेस्ट मैच ड्रॉ होखला का बाद आई सी सी टेस्ट रैंकिंग में एक जगह नीचे सरक के चउथा जगहा आ गइल भारत के क्रिकेट टीम.\nराजधानी दिल्‍ली में जबले सफाई कर्मचारियन के हड़ताल चलत रहुवे तबले सफाई करे केहु सामने ना आवत रहुवे बाकिर अब जब हड़ताल खतम हो गइल बा त काल्हु भाजपा आ आआपा दुनू गोल के लोग सफाई के नौटंकी करे निकल पड़ल.\nबक्सर सेंट्रल जेल में पड़ल औचक छापा में तीन गो अपराधियन का लगे से एक एक गो मोबाइल बरामद भइल. तीनो मोबाइल जब्त क के जेल प्रशासन केस दर्ज करवले बावे.\nशिक्षकेत्तर कर्मचारियन के हड़ताल चलत रहला से नाराज एनएसयूआई कार्यकर्ता सासाराम पोस्ट आफिस चौक पर अतवार का दिने वीर कुंवर सिंह विश्वविद्यालय के कुलपति के पुतला फूंकले. एह लोग के कहना रहल कि कुलपति के लापरवाही आ तानाशाही रवैया का चलते हड़ताल लमरत जात बा.\nरोहतास जिला के इंद्रपुरी बराज पर वाणसागर जलाशय से अतवार का दिने पानी पहुंच गइला से धान के बिया डाले खातिर सोन कमांड इलाका में पानी के किल्लत दूर हो गइल बा.\nभोजपुर जिला के बड़हरा इलाका में गंगा घाट पर अतवार का दिने एगो लड़िका के मौत गंगा नदी में डूबला का चलते हो गइल. बाद में ओकर लाश मिल गइल.\nआरा के गड़हनी इलाका के धमनियां का नियरा धराइल पाँच गो अपराधियन के पूछताछ का बाद अतवार का दिने जेल भेज दीहल गइल. ई पाँचो बक्सर के जेल में बंद बोतल महतो गैंग के सदस्य हउवें.\nभभुआ के स्टेट बैंक कृषि विकास शाखा के प्रबंधक शोभ नाथ सिंधुआ के मौत अतवार का दिने उत्तर प्रदेश के नौबतपुर में भइल सड़क हादसा में हो गइल. बतावल जात बा कि आपन इलाज करावे प्रबंधक वाराणसी गइल रहलें आ लवटत में ई हादसा हो गइल.\nभभुआ के नगर परिषद मैदान में अतवार का दिने भाजपा कार्यकर्तन के संबोधित करत भाजपा सांसद मनोज तिवारी कहलन कि ना जाति के ना पाति के सरकार बनावे के बा, घरे-घर बिजली-पानी-सड़क चहुँपावे के बा, आ गौरवशाली बिहार बनावे के बा.\nमोतिहारी पुलिस गाड़ी चोरावे वाला गिरोह के दू गो अपराधियन के तीन गो गाड़ियन का साथे गिरफ्तार कर लिहलसि. एगो डुमरियाघाट के सिसवनिया टोला के संतू सहनी ह आ दोसरका गोपालगंज जिला के महमम्दपुर थाना के गोपालपुर गांव के नागेश्वर सिंह.\nनेपाल आ भारत सरकार के बीच बॉर्डर पर दू जगहा के जमीन अदला बदली कइला का बाद भिखनाठोरी बॉर्डर पर लगावल पिलरन के देखे खातिर बेतिया जिलाधिकारी आ नेपाल के सीडीओ आ एसएसबी के डिप्टी कमांडेंट चहुँपले आ देखल गइल कि पिलर सही जगहा लागल बा कि ना.\nबेतिया के टीकाछापर गांव में अतवार सबेरे बिजली के हाई वोल्टेज तार टूट के गिरला का चलते दस साल के एगो बच्ची के मौत हो गउवे.डबेतिया के मटियरिया इलाका के हौदा डुमरा गांव से उठावल लड़िकी के पुलिस मेहनौल खुर्द गांव से शनिचर के रात बरामद कर लिहलसि आ आरोपी नवही के गिरफ्तार क के जेल भेज दिहलसि.\nसारण जिला के एकमा इलाका के भोदसा गांव के एगो लड़िकी के ओही गाँव के एगो नवही शादी करे खातिर उठा ले गइल बा. दुनू दू संप्रदाय के हउवें. पुलिस मामिला के गंभीरता से जाँच करे में लागल बिया.\nसारण जिला के अमनौर इलाका के अपहर पंचायत के मुखिया का घर पर दिने दहाड़े धावा बोलके लूटपाट कइल गइल आ घर वालन संगे मारपीट कइले सँ. पुलिस मौका पर चहुँप गइल बिया आ तहकीकात करत बिया.\nसिवान के आईडीबीआई बैंक का नियरा शनिचर के रात में दू गुट का बीच गोली चले के खबर बा. खबर पावते पुलिस मौका पर चहुँप गउवे आ दुनू गुट के लोग फरार हो गउवे.\nगोपालगंज जिला के कुचायकोट इलाका के रामपुर माधो गांव में अतवार का दिने जमीन के झगड़ा ले के कुछ लोग गाँव के एगो माले नेता पर हमला क के बहुते घवाहिल क दिहलें. ओकरा के अस्पताल में भरती करावल गइल बा.\nजौनपुर जिला के जंघई टीसन का लगे सेमरी गाँव का नियरा बिना फाटक के रेलवे क्रासिंग पर अतवार का सबेरे लखनऊ वाराणसी इंटरसिटी एक्सप्रेस से टकरा के एगो बोलेरो के चिंदी चिंदी हो गइल. एह हादसा में बोलेरो सवार तीन जने के मौत हो गइल आ ट्रेन के इंजनो में खराबी आ गइल.\nअब पोस्टआफिसो में बचत खाता राखे वालन के डेबिट कार्ड मिलल शुरु हो गइल बा. विभाग के लक्ष्य बा कि दू महीना में नाहियो त पाँच लाख लोग के डेबिट कार्ड जारी क दीहल जाव.\nबलिया जिला के छोटकी सेरिया के एगो नवही के मौत ट्रेन से गिरला का बाद फेफना का लगे नसीराबाद गाँव का सोझा हो गउवे. ऊ गाँव से नौकरी करे खातिर मुंबई जात रहुवे आ बीचे में ट्रेन पर से गिर पड़ल.\nमिर्जापुर के आरटीओ चुन्नी लाल प्रजापति से मारपीट के आरोपी यूपी सरकार केे मंत्री कैलास चौरसिया का खिलाफ परिवहन अधिकारी एकजुट हो गइल बाड़ें आ आरपार के लड़ाई के एलान कइले बाड़े.\nमऊ के शाही मस्जिद के बड़का इमाम आ जमीयत उलेमा ए हिंद के प्रदेश अध्यक्ष मौलाना महफूजुर्रहमान के मौत बेमारी का चलते शनिचर का दिने लखनऊ के किंग जार्ज अस्पताल में हो गइल रहुवे. अतवार का दिने उनुका के सुपुर्दे खाक क दीहल गइल.\nवाराणसी के मोहनसराय रामनगर बाईपास पर बनल हेरिटेज चिकित्सा विज्ञान संस्था के मेडिकल काउन्सिल आ केन्द्र सरकार से एमबीबीएस कोर्स चलावे के अनुमति मिल गइल बा आ एह साल से पहिला बैच खातिर दाखिला शुरु हो गइल बा. कुल 150 लोग के दाखिला मिल सकेला.\nरमजान का महीना में पाकिस्तान सरकार फाँसी के सजा मिलल कैदियन के फाँसी लगावे पर रोक लगा दिहले बिया. एह लोग के रमजान का बाद फाँसी चढ़ावल जा सकी.


एन. डी. देहाती: March 2013\nवरिष्ठ पत्रकार एनडी पांडेय देहाती को गोरखपुर जंक्शन स्टेशन सलाहकार समिति का सदस्य नामित किया गया है। रेलवे प्रशासन ने श्री देहाती को मीडिया की ओर से स्टेशन परामर्शदात्री समिति में सदस्य के रूप में शामिल किया है। क्षेत्रीय प्रबंधक, गोरखपुर की ओर से जारी पत्र में यह जानकारी दी गयी है। श्री देहाती समिति की होने वाली बैठकों में स्टेशन पर यात्री सुविधाओं व अन्य सुविधाओं के विकास के लिए सुझाव देंगे। स्टेशन परामर्शदात्री समिति की बैठक 1 अप्रैल को क्षेत्रीय प्रबंधक जेपी सिंह की अध्यक्षता में गोरखपुर जंक्शन के एसी लाउंज में संपन्न होगी। समिति में महानगर के अन्य वर्गो से भी संभ्रांत लोगों को शामिल किया गया है।\nयादव जी के झंडा, तोहरी लहंगा पर लहरी\nमनबोध मास्टर के मन फगुआइल बा। जीव बौराइल बा। कहलें-â€˜ बुढ़ापा में जवानी से अधिका जोश होला। भभके ला उहे चिराग जवन जल्दिये खामोश होलाâ€™। गनीमत रहल न्यूनतम उम्र तय होत रहल। अधिकतम उम्र तय होइत त बवाल जरूर होइत। लोक सभा में शादी व सहमति से शारीरिक संबंध के उम्र एक समान करे वाला दुष्कर्मरोधी बिल पास होत रहे। देश की बड़की पंचायत में एतना बड़वर मुद्दा पर विधेयक पास होत रहे आ 540 पंचन में 300 से ऊपर लापता रहलें। खरवास में येह पंच लोग के ना जाने कवन लगन लागल रहे, कहां दावत काटे चलि गइल रहलें। जवन पंच लोग पंचायत में रहलें ओहमे बहुत लोग उंघात रहलें। जागत रहलें त तीन यादव। तीनों के बुढ़ौती में जवानी के जोश याद दियावत रहलें। येही से कहीला- हमरी यादव जी के झंडा तोहरी लहंगा पर लहरी। लोक सभा में â€˜ बैठ जाइए..। शांत हो जाइए..। आप भी शांत हो जाइए..â€™ की मधुरबानी आज ना सुनाइल। आज अध्यक्षता करत रहली गिरिजा व्यास। तीन दल के मुखिया लोग आज खुल के एक साथे येह बिल पर विरोध जतावत रहलें। जनता दल यू के चीफ शरद यादव बसंती मन से विरोध दर्ज करावत रहलें-˜ जब लड़की के पीछा कवनो लड़िका ना करी त प्यार कहां से होई? शरद जी, का आपन पवित्र छात्र जीवन याद आ गइल। बहुत सीटियाबाजी कइलीं। बहुते लड़िकिन के पीछा कइले होइहन तब जाके मन में अइसन विचार जागल होई। शरद जी, रउरा येह मुद्दा पर संघर्ष करीं हम रउरे साथे बानी। आरजेडी चीफ लालू प्रसाद यादव के टोन त हमार आदर्श हù। ताकल, झांकल की मामिला पर लालू के एतराज सहिये रहल। अब मसखरी में कहीं राबड़ी की ओर घूरलें, आ राबड़ी कहीं विरोध दर्ज करा दिहली त बुढ़ौती में कानून की फंदा में फंसही के परी। सपा चीफ मुलायम सिंह यादव भी येह बिल के विरोध में रहलन। रहही के चाहीं। हल्लाबोल वाली पार्टी हù। मायावती पर भी हल्ला बोल देले रहलन। तीनों महान नेतन के महान विचार सुनके मनबोध मास्टर बोल पड़लन- घूरल बाउर रहित त फुलवारी में माता जानकी के रामजी कइसे दर्शन देले रहितन। ताकल-झांकल बाउर रहित त कृष्ण भगवान गोपिन के चीर चुरा के कदंब की डाल पर चढ़ि के चैन के बंसी ना बजवले रहितन, जेल में चक्की पिसत रहितन। गांव-देहात में एगो कहावत कहल जाला- â€˜ सट-सूट के सुतù ना त मठ में से उठùâ€™\nसहमति आ सहमति के व्याख्या बतावे खातिर काफी बा। सांड-भंइसा भइल मनइन के कानून के फंसरी जरूरी बा लेकिन कानून के केतना दुरुपयोग होला दहेज उत्पीड़न में देखल जा सकेला। दहेज लेबेवाला देबेवाला दुनो की सहमति से दहेज आजुओ फरत-फुलात बा। मामला कुछ और होला आ येह कानून में लोग नाहक हुलात बा। कानून बने ना बने, सबके संस्कार सिखावल जरूरी बा। एगो कवित्तई-\nलालू शरद मुलायम कहलें, तीनों एकै बात।\nकानून की दुरुपयोग से , होई घात-आघात।।\nहम कहलीं कि संस्कार पर , काहें ना देलीं जोर।\nचरित्र एगो अईसन हीरा ह ,चहुओर करे अजोर।।\n- नर्वदेश्वर पाण्डेय देहाती का यह भोजपुरी व्यंग्य राष्ट्रीय सहारा में २ १ /३/१ ३/को प्रकाशित है .\nजुआफर का आफर\nमनबोध मास्टर आज कवित्तई पर प्रसन्न ना हवें। मौजूदा हालात पर बहुत कोफ्त बा मास्टर के दिल-दिमाग में। केतना उदास लउकल आज जुआफर। आज केहू ना आइल जुआफर में झूठ के आश्वासन देबे। गांव-देहात में एगो किस्सा कहल जाला-â€˜ चिरई के जान जा,लक्ष्का बझवनाâ€™। कुछ अइसने हालात जुआफर में रहल। बेचारा पुलिस अधिकारी शहीद हो गइल। माई-बाप-मेहरी खून के आंसू रोवलन। अधिकारी की बेवा के हिम्मत के भी दाद देबे के परी। आंसू आक्रोश की रूप में बहरिआइल। बेवा की आक्रोश की चलते सरकार से लेके दफादार तक हिल गइलन। जे गइल, उ लौट के ना आइल ना आई, लेकिन गइला के तौर-तरीका इतिहास की पन्ना में अमर हो गइल। आज से तेरह वर्ष पहिले 29 अगस्त 2000 के बात ह, पडरौना में भुल्लन नाम के सब्जी विक्रेता पुलिस की गोलीबारी में शहीद हो गइल रहलन। भुल्लन के बाप के आंसू भी ना रुकत रहे, ना सूखत रहे। पूर्व प्रधानमंत्री देवगौड़ा भी दौड़ल आ गइल रहलें। पडरौना के गन्ना आंदोलन में सब्जी बिक्रेता भुल्लन के शहादत इतिहास की पन्ना में अमर हो गइल। मनबोध मास्टर की जेहन में तेरह साल पहिले के दृश्य बेर-बेर नाचत बा। कइसे पूर्व प्रधानमंत्री देवगौड़ा दौड़त रहलें। पूर्व प्रधानमंत्री वीपी सिंह अइलें। सोनिया गांधी भी आइल रहली। देश आ राज्य स्तर के बहुत नेता लोग गांव में आइल। ज्योंहि ललकी-निलकी बत्ती सिवान पर दिखे, भुल्लन के बाबुजी पुक्का फार के रोवल शुरू क दें। समय की साथे लोग भुल्लन के भुला गइलें। पडरौना के घटना एगो छोट सब्जी बेचेवाला से जुड़ल रहे। देवरिया के घटना बड़वर पुलिस अधिकारी से जुड़ल बा। दुनों घटना में जमीन-आसमान के अंतर बा, लेकिन एगो समानता मनबोध मास्टर का लउकत बा। घड़ियाली आंसू। इमाम साहब, मुख्यमंत्री जी,आजम साहब, नसीमुद्दीन साहब, मौर्य जी,राहुल जी.. और केतना जी के नाम गिनायी। बहुत लोग आइल। मुख्यमंत्री के छोड़ दिहल जा त के का दिहल? खाली झूठ के सांत्वना, देखावटी सिसकी आ कुछ घड़ियाली आंसू। मुख्यमंत्री जी दिहले तवन सरकारी खजाना के खोल के लुटवला के स्टाइल में दिहलन। ईमानदारी से देखीं त जुआफर ज्यादातर नेतन के â€˜पिकनिक स्पाटâ€™ बन गइल रहल। कुछ देखा-देखी में आ गइलन। कुछ एक दूसरा की काट में आ गइलन। जुआफर की जज्बा आ जोश, शराफत आ शहादत के सलाम करत मनबोध मास्टर एगो बात कहलन-जुआफर बहुत आफर दिहलसि। शहीद के परिजनन के पचीस- पचीस लाख के चेक के आफर। नौकरी के आफर। बीवी के सरकारी नौकरी के आफर। एगो वर्ग विशेष के एकजुटता के आफर। दूसरा वर्ग विशेष के तुष्टिकरण विरोध के आफर। डा. अयूब की पीस पार्टी से टिकट के आफर। राहुल जी पर्सनल नंबर देके शहीद की हत्यारन के फांसी झुलवला के आफर तक दे दिहलन। एकरा पहिले मुख्यमंत्री के मिलल भीड़ के वापस जाओ नारा वाला आफर, डीजीपी के मिलल चूड़ी के आफर। चर्चित हीरोइन जयाप्रदा पत्रकार भाई दे गइली लाफा के आफर और भी बहुत आफर के फेहरिस्त बा, केतना गिनाई। समय-काल की चक्र में सब कुछ दफन हो जाला। आज कविता ना एह शेर की साथे बात खत्म होई-\nâ€˜ किसको रोता है, उम्र भर कोई। आदमी जल्द भूल जाता हैâ€™।\n- नर्वदेश्वर पाण्डेय देहाती का यह भोजपुरी व्यंग्य राष्ट्रीय सहारा के 14/3/13 के अंक में प्रकाशित है .\nजान बची ना, लाखों पाये\nमनबोध मास्टर मौजूदा हालात पर बहुत दुखित हवें, कुपित हवें। लोग कहत बा- गजब के सरकार बा। कहीं कुंडा जरत बा, कहीं टांडा जरत बा। विरोधी कहत हवें- सूबा में गुंडा राज चलत बा। एतना धैर्यवान, दयावान, उदार सरकार के आलोचना अब बर्दास्त से बाहर होत बा। एगो जमाना रहल जब कहावत कहल जात रहे- â€˜जान बची तो लाखों पायेंâ€™। अब कहावत बदल गइल-â€˜ जान बची ना, लाखों पायेâ€™। कुंडा की गुंडा राज से लेके, जुआफर में चूड़ी-चप्पल सहला तक। टांडा के कर्फ्यू से लेके बलीपुर में नन्हें प्रधान की परिजनन की अनशन तक बहुत बात बाड़िन। एक ही सरकार के कई स्वरूप के दर्शन कर के जीवन धन्य कइला के जरूरत बा। कुंडा में सरकार की एगो मुलाजिम के हत्या हो गइल। छींटा सरकार के वफादार मंत्री पर पड़ल। केतना सराफत से भइया इस्तीफा दे दिहलन। गुंडाराज रहित त केकरा में दम रहल कि इस्तीफा मांग लीत। सब नजर के दोष ह। कवनो सरकार आवेले त राजा के पोटा से पीट के जेल में ठेल देले आ दूसर सरकार आवेले त भइया के ओही जेल के मनिस्टर बना देले। कुंडा में मराइल सरकार के मुलाजिम देवरिया के रहलन। देवरिया की बारे में एगो कहावत मशहूर ह-â€˜ ले लउरिया चल देउरियाâ€™। इ देवरिया के प्रतिरोध क्षमता ह। जुआफर गांव में प्रतिरोध के क्षमता जब प्रदर्शित भइल त दिल्ली की जामा मस्जिद के इमाम भी चल दिहलन। सरकार भी चल दिहलस। सरकार चलल त इमाम की काट खातिर एगो मंत्री के भी ले आइल, कहलसि तू भी आ-जम। सरकार के सहनशीलता देखे लायक रहल। भीड़ वापस जाओ के नारा लगावत रहल, सरकार पिछुआरे से गली की रास्ते निहुरल-निहुरल संवेदना जतावे पहुंच गइल। बउराइल भीड़ कहीं चूड़ी देखावत रहल, कहीं चप्पल देखावत रहल। कहीं कार पर मुक्का मारत रहे, कहीं लोग के धकियावत रहे। एतना विरोध की बादो सरकार की सहनशीलता के बांध ना टूटल। सरकार अपनी दानवीरता में कमी ना कइलसि। जेतना हो सकत रहल ओतना न्योछावर कइलसि। देखा देखी लाग गइल। बलीपुर में अनशन करत लोग भी सरकार के बोलावल चाहत रहे। अरे भाई! सरकार एतना सस्ता बा? जहां खोजब तुरंत पहुंच जाई। बलीपुर में दो दिन बाद सरकार पहुंचल। जफुआर में बुखारी की बोखार से समुदाय के ताप ना बढ़े, येह लिए सरकार दउरल चल आइल। अब टांडा में लोग सरकार के खोजत बा त सरकार डंडा-बंदूक लेके दउरावति बा। कर्फ्यू लगावति बा। हिंदूवादी लोग की भिनभिनइले का होई। सरकार खूब बुझति बा, कहां नरमाये के बा, कहां गरमायेके बा। सरकार ही अभिव्यक्ति के स्वतंत्रता देले बा जवना की माध्यम से रउरा दहाड़ लेत हई, हमहूं कुछ भौंक लेत हई। सरकार चाही त इमरजेंसी लगाके मुंह पर ताला लगा दी। सरकार चाही त राष्ट्रपति शासन लगा दी। आई एगो कविता के निहितार्थ तलाशल जा-\nकितनी दया दिखावे आखिर, मेरी प्यारी ये सरकार।\nचिचिंयाने पर नहीं सुने फिर, दौड़ी आवे ये सरकार।।\nजान बचा ना, लाखों पाये, आखिर करती क्या सरकार।\nगली-गली में सभी दहाड़ें, मौका भी देती सरकार।।\n- नर्वदेश्वर पाण्डेय देहाती का यह भोजपुरी व्यंग्य राष्ट्रीय सहारा के ७/३/१३ के अंक में प्रकाशित है .\nस्टेशन परामर्शदात्री समिति के सदस्य बने एनडी देहात...


Bhojpuri में पढ़ें- 2004 में रामविलास जी बनिते रेलमंत्री, तs लालू जी ई संकट में ना फंसिते - if ram vilas becomes railway minister then lalu does not face the problems bhojpuri ashok kumar sharma – News18 हिंदी\nif ram vilas becomes railway minister then lalu does not face the problems bhojpuri ashok kumar sharma\nआरा से पटना खातिर टरेन खुलल तs रजनीकांत समान सरियावे लगले. गौरीशंकर झोरा से अखबार निकाल के पढ़े लगले. अखबार में रेलवे भरती घोटला के खबर परमुखता से छपल रहे. रजनीकांत जब सीट पs बइठले तs गौरीशंकर कहले, अगर लालू जी 2004 में रेल मंतरी ना बनल रहिते तs आज उनका ई दिन ना देखे पड़ित. ओह घरी सोनिया गांधी रामविलास पासवान जी के रेल मंतरी बनावल चाहत रही. लेकिन लालू जी रेल मंतरी बने खातिर अड़ गइल रहन.\nLast Updated : May 23, 2022, 16:40 IST\nबिहार में राबड़ी जी के सरकार रहे. लोकसभा में लालू जी भिरी 24 सांसद के ताकत रहे. मनमोहन सिंह के मिलीजुली सरकार बनावे खातिर लालू जी सहयोग जरूरी रहे. लालू जी के जिद के आगे कांगरेस के झुके के पड़ल. लालू जी एक तरह से बलजोबरी रेलमंतरी बन गइले. ओह घरी तs लालू जी रेलमंतरी बने के आपन जीत समझले रहन. लेकिन आज ईहे जीत उनका खातिर चिंता के कारण बन गइल बा. ना ऊ रेल मंतरी बनल रहिते ना उनका पs रेलवे भरती घोटला के आरोप लागल रहित. कभी-कभी अदिमी के ताकत ही ओकर परेशानी के कारण बन जाला. लेकिन ई बात समय बीतला के बाद महसूस होला. रजनीकांत पूछले, लालू जी कइसे रेल मंतरी बनल रहन, एकरा खातिर का बिबाद भइल रहे ?\n2004 में रामविलास जी बने वला रहन रेलमंतरी, लेकिन…\nगौरीशंकर कहले, अक्टूबर 2017 में लोजपा के राजगीर में सम्मेलन भइल रहे. एह सम्मेलन में रामविलास जी भरल सभा में कहले रहन कि 2004 में ऊ लालू जी अड़ंगा के चलते रेल मंतरी ना बन पाइल रहन. कैबिनेट शपथग्रहण के पहिले सोनिया गांधी अउर मनमोहन सिंह रामविलास जी के रेलमंतरी बनावे के भरोसा देले रहन. लेकिन लालू जी दबाव बना के खुद्दे रेल मंतरी बन गइल रहन. दरअसल लालू जी कइसे रेल मंतरी बनले, एकर कहानी में एगो जबरदस्त ट्विस्ट बा. 2004 में यूपीए के सरकार बनल. यूपीए में 145 सीट के साथे कांगरेस सबसे बड़ पाटी रहे. राजद के 24 सीट मिलल रहे. सरकार गठन में लालू जी अहम भूमिका रहे. लालू जी कांग्रेस के कमजोर समझ के गृहमंतरी खातिर दावा ठोक देले. लेकिन कांग्रेस कवनो कीमत पs गृह मंतरालय अपना पास राखल चाहत रहे. कांगरेस लालू जी के बात माने के मूड में ना रहे. तब तक लालू जी चारा घोटला मामला में तीन बेर जेल जा चुकल रहन. ऊ जमानत पs बहरी रहन. हालांकि तब तक कवनो मामला में ऊ दोषी साबित ना भइल रहन. कांगरेस शिवराज पाटिल के गृह मंतरी बनावे के फैसला कर ले ले रहे. जब लालू जी समझ गइले कि अब गृह मंतरालय ना मिली तब ऊ रेल मंतरी बने खातिर दबाल बना देले. कांगरेस एक बेर लालू जी के मांग खारिज कर चुकल रहे. अब ऊ दोसरा मांग खारिज करे के स्थिति में ना रहे. एह स्थिति में लालू जी के रेलमंतरी बना दिहल गइल. तब सोनिया गांधी अउर मनमोहन सिंह के कहे से रामविलास जी रसायन, खाद अउर इस्पात मंतरी बने खातिर राजी कर हो गइले.\nजब लालू जी के रुख से बढ़ गइल रहे कांगरेस के टेंशन\nरजनीकांत पूछले, 2004 में लालू जी के कइसे अहमियत बढ़ गइल रहे ? तब गौरशंकर कहले, 2004 के चुनाव में सीपीएम के 43 और समाजवादी पाटी के 36 सीट मिलल रहे. लेकिन लेफ्ट अउर सपा मनमोहन सरकार के बहरी से समर्थन देले रहे. दूनो दल सरकार में शामिल ना रहे. सपा प्रमुख मुलायम सिंह यादव अगस्त 2003 में उत्तर प्रदेश का मुखमंतरी बन गइल रहन. मुलायम सिंह के गैरमौजूदगी में लालू जी के यूपीए में अहमियत बढ़ गइल रहे. एक सीमा के बाद कांग्रेस, लालू जी के मना ना कर सकत रहे. सरकार बने के पहिले ही लालू जी आपन रुख कड़ा कर ले ले रहन. पहिले तs ऊ गृहमंतरी पद के डिमांड कर देले. फेन कांगरेस पs दबाव बनावे खातिर कह देले कि अभी सरकार में शामिल होखे खातिर बिचार बिमर्श बाकी बा. ई बयान के बाद कांगरेस के टेंशन बढ़ कइल रहे. लालू जी दिल्ली से पटना लौट अइले. पटना अइला के बाद ऊ कह देले की हमरा मंतरालय से अधिक बिहार के बिकास के चिंता बा. ओह घरी बिहार में राबड़ी देवी के सरकार रहे. लालू जी केन्द्र सरकार से बिहार खातिर बिसेस आर्थिक पैकेज के मांग कर देले.\nकइसे बनले रेल मंतरी\nगौरीशंकर तनी थम के फेन कहले. लालू जी के रुख देख के कांग्रेस के फिकिर बढ़ गइल. लालू जी के मनावे खातिर अर्जुन सिंह अउर आर के धवन के भेजल गइल. लेकिन लालू जी ना मनले. सोनिया गांधी गांधी अउर मनमोहन सिंह के बहुत कहला के बाद ऊ गृह मंतरालय के मांग छोड़ले. तब ऊ रेल मंतरी बने खातिर अड़ गइले. मजबूर कांगरेस उनकर मांग मान लेलस. एकरा अलावे लालू जी रघुवंश प्रसाद सिंह, प्रेमचंद गुप्ता, तस्लीमुद्दीन, जयप्रकाश नारायण यादव, एमएम फातिमी, कांति सिंह अउर अखिलेश सिंह के भी मंतरी बनावे में कामयाब हो गइले. बाद में 2008 में राजद के रधुनाथ झा भी केन्द्रीय मंतरी बनले. मतलब राजद के 24 में से9सांसद मंत्री बन गइल रहन. ओह घरी केन्द्र में लालू जी के तूती बोलत रहे. कहल गइल बा कि ताकत जबून ना होखे लेकिन ताकत के अति जबून हो जाला. लालू जी के रेलमंतरी बनला के चारे साल बाद उनका पs रेलवे भरती में गड़बड़ी के आरोप लागे लागल. 2008 में जदयू के दू सांसद कागजात के साथ बतवले रहन कि कइसे लालू जी अपना पक्ष में गवाही देवे वला के रेलवे में नौकरी बांट देले रहन. ओह घरी तs कुछ ना भइल लेकिन 14 साल बाद ईहे बिबाद लालू जी के चिंता बढ़ा देले बा. बाते-बात में टरेन पटना पहुंच गइल. तब रजनीकांत अउर गौरीशंकर उतरे के तइयारी करे लगले.\n(अशोक कुमार शर्मा वरिष्ठ पत्रकार हैं, आलेख में लिखे विचार उनके निजी हैं.a)


Anjoria | Anjoria's Weblog\nAuthor Archives: Anjoria\nBhojpuri lover and web publisher\nहरीश जायसवाल आ मुकेश पाण्डेय गिरफ्तार\nदेर से पता चलल एगो खबर, बढ़ियका त प्रचारक लोग तुरते बता भेजेला, से मालूम भइल कि भोजपुरी फिल्म निर्माता हरीश जायसवाल आ लेखक मुकेश पाण्डेय एगो भोजपुरी अभिनेत्री से छिनरपन आ भँड़ुअई वाला करतूत कइला का चलते गिरफ्तार कर लिहल गइल बा. एह दुनु जने पर आरोप बा कि ई लोग ओह अभिनेत्री के अपना फिलिम में रोल देबे के लालच दिहल लोग आ बाद में ओकरा से मनबढ़ चाहत राखे लागल लोग कि ऊ एह लोग के तृप्त करो. अभिनेत्री जब इंकार कर दिहलस त बतावल जात बा कि ई दुनु जने सोशल नेटवर्किंग साइट पर ओह अभिनेत्री के फोटो पर फूहड़ तंज कसे लागल. बाद में जब एह लोग के ऊ अभिनेत्री ब्लॉक कर दिहली त ई लोग मोबाइल पर फोन कर कर के आपन फूहड़पन बतियावे लागल. आजिज आ के ऊ अभिनेत्री एह लोग के फोन टेप कर लिहली आ पुलिस थाना में रिपोर्ट दर्ज करा दिहली. एकरा बाद एह लोग के अगस्त का पहिला हफ्ता में गिरफ्तार कर लिहल गइल.\nइण्डस्ट्री न्यूज, फिल्मकार में प्रकाशित किया गया | Tagged मुकेश पाण्डेय, हरीश जायसवाल\t| Leaveareply\nबढ़िया कार्यक्रम दिहल हमनी के कोशिश रही – बतवली रजनी सिंह\nमोतिहारी में बोलावल प्रेस सम्मेलन में अंजन टीवी के कंटेट हेड़, सामग्री प्रमुख, रजनी सिंह बतवली कि उनुका चैनल के ना त केहु से मुकाबला बा ना केहु का आगा बढ़े के कवनो योजना बा. अंजन टीवी त बस सही दिशा में सही सोच का साथे चलत जाए के बा. अंजन के कोशिश रही कि बढ़िया संदेश देबेवाला कार्यक्रम पेस कइल जाव.\nपिछला दिने लॉंच भइल अंजन टीवी आपन जानकारी जन जन ले चहुँपावे ला पिछला कई दिन से बिहार, उत्तर प्रदेश आ झारखण्ड के शहरन में आपन कार्यक्रम करत बा. ए॰ए॰पी॰ मीडिया के उपक्रम अंजन टीवी आकर्षणपूर्ण मनोरंजन देबे के इरादा रखले बा. चैनल चैबीसों घंटे मनोरंजन करी जवना में भोजन, स्वास्थ्य, संगीत, फिल्म्स, सोप्स, रियलिटी शोज़, कोमेडी, यात्रा आ लाइफ़ स्टाइल से जुड़ल कार्यक्रम देखावल जाई. अधिकतर शो के उद्घौषक भोजपुरी सिनेमा के महारथी रहीहें.\nइण्डस्ट्री न्यूज, टीवी शो में प्रकाशित किया गया | Tagged अंजन टीवी\t| Leaveareply\nसुप्रेरणा के कमाल\nएके साथ एके दिन एके अभिनेत्री के दू गो फिलिम रिलीज होखल आ दुनु के बढ़िया चलल ई साबित करत बा कि उनुका में अभिनय कला कूट कूट के भरल बा. पिछला दिने सुप्रेरणा सिंह के ” कलुवा भईल सयान” अउर “जानवर” एक ही दिन बिहार में रिलीज कइल गइल आ दुनु सफल रहली सँ. कुछ सिनेमाघर में अबहीं ले दुनु फिलिम चलत बाड़ी सँ.\nसुप्रेरणा सिंह के जल्दिए रिलीज होखे वाली फिलिमन में निर्माता बालजीत सिंह आ निर्देशक अनिल के फिलिम ” गजब सिटी मारे सैया पीछुवारे”, आ निर्माता निर्देशक रमाकांत प्रसाद के ” हिम्मतवाला” के नाम बा, हिम्मतवाला में सुप्रेरणा मेहमान कलाकार बाड़ी बाकिर एगो गाना में उनुका पर ” अब ही उतरल ना नथूनिया मे” विराज भट्ट संगे फिल्मावल गइल बा.\nकलाकार में प्रकाशित किया गया | Tagged सुप्रेरणा सिंह\t| Leaveareply\nRT @AsYouNotWish: Don’t worry, Saba, you didn’t mock Islam or its prophet and your name is neither Samuel Paty nor Kamlesh Tiwari so you wi… 17 hours ago\nRT @TheUP70: जरा उन जगदगुरुओं , शंकराचार्यों , धर्मगुरुओ , सन्तों और प्रतिनिधिओं के नाम भी नोट करते जाना जो गद्दी पर आसीन होकर , तोंद फुलाक… 17 hours ago\nRT @HitanandSharma: अधर्म पर मौन बनकर जो मात्र निहारे जाते हैं, भीष्म हो द्रोण हो या कर्ण सब मारे जाते हैं। 17 hours ago\nRT @ARanganathan72: Finally, had the pleasure of meeting the legend @Pushpendraamu. https://t.co/pH7XjKJIuI 18 hours ago\nRT @eternalroute: कृषि बिल जब वापिस लिया जा सकता है तो WORSHIP ACT' क्यूँ नहीं ? @AmitShah @narendramodi 23 hours ago


तुलसी के फायदे हिंदी में बताये? » Tulsi Ke Fayde Hindi Me Bataye - Download the Vokal App\nतुलसी के फायदे हिंदी में बताये?...\nआपका प्रश्न है तुलसी के बीज के फायदे इन हिंदी बताएं और तो आप कीऔर पढ़ें\nआपका प्रश्न तुलसी के बीज के फायदे इन हिंदी बताइए दोसा की जानकारी प्राप्त होताऔर पढ़ें\nतो पूछा गया प्रश्न है कि तुलसी के फायदे इन हिंदी में बताएं तो मैं बता दूं कि तुलसी जोकि बहुत फायदेमंद और लाभकारी होता है और इसे आप देवली जो तुलसी का पत्ता होता है वह आप सुबह सुबह इसका सेवन कर सकते हैं जब तब आकर खा सकते हैं जो कि जो भी एंटीबैक्टीरियल चीजें होती हैं आपके माउथ में उन सभी को खत्म करने में तुलसी बहुत लाभकारी होता है\ntoh poocha gaya prashna hai ki tulsi ke fayde in hindi me bataye toh main bata doon ki tulsi joki bahut faydemand aur labhakari hota hai aur ise aap deoli jo tulsi ka patta hota hai vaah aap subah subah iska seven kar sakte hain jab tab aakar kha sakte hain jo ki jo bhi entibaiktiriyal cheezen hoti hain aapke mouth me un sabhi ko khatam karne me tulsi bahut labhakari hota hai\nतो पूछा गया प्रश्न है कि तुलसी के फायदे इन हिंदी में बताएं तो मैं बता दूं कि तुलसी जोकि बह\nतुलसी एक अति उपयोगी पदार्थ है इसके कई फायदे हैं इसके खाने से आई से गर्म पानी में उबालकर पीने से शरीर की प्रतिरोधक क्षमता बढ़ती है तथा सर्दी खांसी में भी याह बहुत ही अच्छा एक साबित होता है उसे कंट्रोल करने में इसकी अहम भूमिका होती है इसके अर्थ को गर्म पानी में मिलाकर पीने से सर्दी और खांसी में तत्काल फायदा होता है\ntulsi ek ati upyogi padarth hai iske kai fayde hain iske khane se I se garam paani me ubalkar peene se sharir ki pratirodhak kshamta badhti hai tatha sardi khansi me bhi yah bahut hi accha ek saabit hota hai use control karne me iski aham bhumika hoti hai iske arth ko garam paani me milakar peene se sardi aur khansi me tatkal fayda hota hai\nतुलसी एक अति उपयोगी पदार्थ है इसके कई फायदे हैं इसके खाने से आई से गर्म पानी में उबालकर पी


अब भोजपुरी में आइल “बेताब” – Anjoria\nअब भोजपुरी में आइल “बेताब”\nअभिनेता सन्नी दियोल के सुपरहिट फिलिम “बेताब” ले कामयाबी के लंमहर अरसा बाद भोजपुरी में “बेताब” देखे के मिले वाला बा.\nएह भोजपुरी फिलिम मे सन्नी दियोल त नइखन बाकिर भोजपुरी सुपर स्टार खेसारी लाल यादव जरुर बाड़े एह में आपन जलवा देखावत.\nआदिशक्ती इंटरटनेमेंट आ खुशी इंटरटेनमेंट प्रोडक्शन्स के परोसल एह फिलिम के निर्माण पायल इंटरटेनमेंट के बैनर मे स्वामी जी, अनुज कुमार आ कृषन्ना कुमार करत बाड़े. निर्देशक बाड़े सनोज मिश्रा आ अजय कुमार झा. कार्यकारी निर्माता महेश कुमार उपाध्याय, कहानी,पटकथा अउर संवाद लेखक अरविन्द तिवारी, गीतकार कृष्ना बेदर्दी, विभाकर पांडे, आजाद सिंह अउर अरविन्द तिवारी, संगीतकार घुघंरू, नृत्य निर्देशक कानू मुखर्जी अउर रामदेवन, मारधाड़ निर्देशक हीरा लाल यादव, संपादक गुरजंत सिंह आ कैमरामैन नीतू इकबाल सिंह हउवे.\nमुख्य कलाकारन मे सुपर स्टार खेसारी लाल यादव, सेक्सी बम अक्षरा सिंह, कृषन्ना कुमार, प्रिया शर्मा, किरण यादव, अभिलाषा, समर्थ चतुर्वेदी, संजु सोलंकी, अभय राय, श्रृद्ध मिश्रा, युगनाथ पांडे, एकबाल राजभर, बबलू खान, देव सिंह, अनुप अरोड़ा आ उमेश सिंह शामिल बाड़े. डांसिग क्वीन सीमा सिंह का साथ ही ग्लोरी के आयटम नंबरो बा.\nपुरनका बेताब से एह फिलिम के नाम छोड़ कुछउ नइखे मिलत. इ फिलिम सन्नी दियोल के फिलिम से एकदमे अलगा बा.\n‘‘ठोक देव’’ के शूटिंग पूरा हो गइल


ठनका गिरला से तेरह लोग के मौत – टटका खबर\nठनका गिरला से तेरह लोग के मौत\nबिहार का औरंगाबाद जिला में दाउदनगर प्रखंड के कई गाँवन में आसमान से बिजली गिरला से एगारह लोग के मौत होखे के खबर बा. करीब एक दर्जन लोग एह ठनका में झँउस गइल बा. पसवाँ, जमुआवां, चिलकी अम्बा, बालाकरमा वगैरह गाँवन में बिजली गिरला के खबर बा.\nएक आदमी के मौत अरवल जिला के कलेर थाना के बिलाव गाँव में आ एगो औरत के मौत बक्सर जिला के डुमरांव थाना के नंदनगाव में भइल बा.


Ratnagiri dam brock\nHome अपना प्रदेश रत्नागिरी में बांध के टूट से आई मुंबई में आइल बाढ़\nअपना प्रदेश देश\nरत्नागिरी में बांध के टूट से आई मुंबई में आइल बाढ़\nमहाराष्ट्र में पिछले 24 घंटे में भयानक बारिश के कारण 14 लोगन के मौत हो गइल . रविवार से हो रहल भारी बारिश के कारण मुंबई में रेल, वायु और सड़क यातायात भी बुरी तरह प्रभावित बा . कई ट्रेनन और विमानन के रद्द करे के पड़ल . मौसम विभाग के भारी बारिश के पूर्वानुमान के बाद सरकार मंगलवार को सार्वजनिक अवकाश घोषित कर देहलस .\nमहाराष्ट्र के रत्नागिरी में तिवारे बांध टूटने के कारण बाढ़ जइसन हालात बन गइल बा . 19 लोग लापता बाने . 14 मकान पानी में बह गएल बाने . सात से ज्यादा गाव बाढ़ के चपेट में आ गइल बाने . राहत एवं बचाव कार्य खातिर एनडीआरएफ की टीम पुहंच गइल बिया . मूसलाधार बारिश के कारन मुम्बई में आम जनजीवन बुरी तरह प्रभावित भइल बा .\nTagsheavy rainmumbaiMumbai Rain\nPrevious article कांग्रेस नेता अधीर रंजन चौधरी के बिगड़ल बोल , फिर मंगले माफी,\nNext article राहुल गांधी दिहलें कांग्रेस अध्यक्ष पद से इस्तीफा, पार्टी जल्द चुनी नया अध्यक्ष\nशेयर बाजार में मंगलवार के काफी उतर चढ़ाव देखे के मिलल | लोकसभा चुनाव बाद पहिले शेयर बाजार म…\nआईपीएल के 12वें सीजन में ग्रुप स्टेज के अंतिम मुकाबला में मुंबई इंडियंस , कोलकाता नाइटराइड…\nमुंबई के वानखेड़े स्टेडियम में बृहस्पतिवार में खेलल गइल आईपीएल के एगो महत्वपूर्ण मुकबाले मे…\nभारतीय टीम एक बार फिर से पाकिस्तान के हरा के फिर से एक बार इतिहास रचले बा | भारत अपने चिर-प्रतिद्वंद्वी पाकिस्तान के खिलाफ आईसीसी वर्ल्ड कप एगो बड़े मुकाबला में अजेय क्रम बरकरार रखले बा |


रेलगाड़ी दू गो ट्रक के धक्का मरलसि – टटका खबर\nरेलगाड़ी दू गो ट्रक के धक्का मरलसि\nअमृतसर सियालदह अकालतख्त एक्सप्रेस आजु सबेरे जौनपुर के बबुरा गुमटी क्रासिंग पर दू गो ट्रक के धक्का मार दिहलसि. समपार क्रासिंग के फाटक खुलल रहुवे आ ट्रेन के सिग्नल लाल रहुवे बाकिर ओकर ड्राइवर सिग्नल ना देखलसि आ लाइन पार करत दू गो ट्रक के धक्का मार दिहलसि. एगो ट्रक के ड्राइवर ओहिजे मर गइल. दोसरका के ड्राइवर के हालत खराब आ अस्पताल में भरती करावल गइल बा. एगो अउरी आदमी गम्हीराह घवाहिल हालत में अस्पताल में भरती करावल गइल बा. रेलवे अधिकारी बतावत बाड़न कि एह लापरवाही खातिर ट्रेन ड्राइवर के निलंबित करे के कार्यवाही शुरु कर दिहल बा. मानल जा सकेला कि कोहरा का चलते ऊ सिग्नल ना देख पवले होखो, तबहियो ओकरा सावधानी से ट्रेन चलावल चाहत रहुवे.


रोडवे चेतावनी बैरियर बाड़\nहोम > उत्पादों > रोडवे चेतावनी बैरियर बाड़\n(रोडवे चेतावनी बैरियर बाड़ के लिए कुल 24 उत्पादों)\nTaian Road Engineering Materials Co.,Ltd is one of the रोडवे चेतावनी बैरियर बाड़ leading brands in China. It is the factory & supplier specializing in manufacturing रोडवे चेतावनी बैरियर बाड़. Offer high quality रोडवे चेतावनी बैरियर बाड़ atacheap wholesale price.\nथोक चीन से रोडवे चेतावनी बैरियर बाड़ , लेकिन कम कीमत के अग्रणी निर्माताओं के रूप में सस्ते रोडवे चेतावनी बैरियर बाड़ खोजने की आवश्यकता है। बस रोडवे चेतावनी बैरियर बाड़ पर उच्च गुणवत्ता वाले ब्रांडों पा कारखाना उत्पादन, आप आप क्या चाहते हैं, बचत शुरू करते हैं और हमारे रोडवे चेतावनी बैरियर बाड़ का पता लगाने के बारे में भी राय, आप में सबसे तेजी से उत्तर हम करूँगा कर सकते हैं।


फूलपुर – टटका खबर\nगोरखपुर 10 मार्च (वार्ता) उत्तर प्रदेश के मुख्यमंत्री योगी आदित्यनाथ के प्रतिष्ठा के सवाल बन चुकल गोरखपुर संसदीय सीट आ उप मुख्यमंत्री केशव प्रसाद के फूलपुर संसदीय सीट के उपचुनावन में काल्हु कड़ेर सुरक्षा का बीच भोटिंग करावल जाई. पोलिंग करावे वाला दल अपना अपना मतदान केन्द्रन पर चहुंप गइल बाड़ी सँ. इलेक्ट्रानिक वोटिंग मशीन\nटटका खबर, 27 फरवरी 2018, मंगल\nअयोध्या में राम मंदिर बनावे के कोशिश सही दिशा में : श्री श्री रविशंकर वाराणसी, 27 फरवरी (वार्ता). अयोध्या में श्रीराम मंदिर-बाबरी मस्जिद विवाद आपसी बातचीत से सुलझावे में लागल श्री श्री रविशंकर आजु कहलन कि मंदिर बनावे के कोशिश सही दिशा में चल रहल बा आ आवे वाला समय में एकर बेहतर परिणाम सामने\nलखनऊ, 21 फरवरी (वार्ता). उत्तर प्रदेश के गोरखपुर आ फूलपुर लोकसभा सीटन ला 11 मार्च के होखे जात उपचुनाव खातिर भराइल परचन में से जांच का बाद 13 गो परचा खारिज क दीहल गइल बा. राज्य निर्वाचन कार्यालय से मालूम भइल बा कि एहमें से7गो परचा गोरखपुर से आ6गो परचा फूलपुर\nलखनऊ 20 फरवरी (वार्ता) उत्तर प्रदेश के गोरखपुर आ फूलपुर लोकसभा सीट ला 11 मार्च के होखे जात उपचुनाव ला मगल का आखिरी दिने कुल 32 गो उम्मीदवार आपन परचा दाखिल कइलें. निर्वाचन कार्यालय से मिलल जानकारी बा कि गोरखपुर संसदीय क्षेत्र से आजु नगेद्र प्रसाद साहनी (समाजवादी पार्टी),डा0 सुरियता करीन(कांग्रेस), उपेन्द्र शुक्ला (भाजपा),पूनम विश्वकर्मा\nदेवरिया, 20 फरवरी (वार्ता). देवरिया जिला जेल में बन्द कुख्यात नेता अतीक अहमद इलाहाबाद के फूलपुर संसदीय क्षेत्र से चुनाव लड़े खातिर जरुरी कागजात अपना वकील का जरिए निर्वाचन आयोग के भेजले बाड़न. जेल अधीक्षक डीके पाण्डेय आजु ‘यूनीवार्ता’ के बतवलें कि अतीक अहमद के पिछला साल तीन अप्रैल के नैनी जेल से देवरिया जिला


चोरी के सामान के साथ एक शातिर चोर गिरफ्तार* - Ideal India News\nHome . जौनपुर चोरी के सामान के साथ एक शातिर चोर गिरफ्तार*\nचोरी के सामान के साथ एक शातिर चोर गिरफ्तार*\nIdeal India News October 04, 2021 . जौनपुर,\n*चोरी के सामान के साथ एक शातिर चोर गिरफ्तार*\nजौनपुर। अजय साहनी पुलिस अधीक्षक के निर्देशन में अपर पुलिस अधीक्षक ग्रामीण व क्षेत्राधिकारी सदर जौनपुर के दिशा निर्देशन में थाना सिकरारा पुलिस द्वारा चेकिंग के दौरान जरिये मुखबिर की सूचना पर मु0अ0सं0 231/2021 धारा 457/380/411 भादवि0 से सम्बन्धित अभियुक्त नितेश उर्फ अल्ली पुत्र रामलोलारक यादव उम्र 19 वर्ष निवासी ग्राम बस्ती मीठेपार थाना सिकरारा जनपद जौनपुर को आज दोपहर में गनापुर से गिरफ्तार किया गया।\n1. नितेश उर्फ अल्ली पुत्र लोलारक यादव नि0 ग्राम बस्ती मीठेपार थाना सिकरारा जनपद जौनपुर ।\nएक जोड़ा कान का झुमका व एक अदद मंगलसूत्र व एक जोड़ा पायल सफेद धातु\n*गिरफ्तारी करने वाली टीम* –\n1.उ0नि0 सन्तराम थाना सिकरारा जौनपुर ।\n2. का0 शशि कुमार थाना सिकरारा जौनपुर ।\n3. का0 का0 राजू थाना सिकरारा जनपद जौनपुर।


कुख्यात पवन चौधरी के गिरफ्तारी से आरा में राहत – टटका खबर\nआरा, 19 अप्रैल. पटना आ भोजपुर में दहशत के दोसर नाम बन चुकल सीरियल किलर पवन चौधरी के उदवंतनगर इलाका के बेलाउर गाँव से मंगल का दिने पुलिस के स्पेशल टीम गिरफ्तार क लिहलसि.\nपुलिस सूत्रन के कहना बा कि पवन जेल में बंद अपना आका रंजीत चौधरी का इशारा पर वारदात करत रहुवे आ ओकरे कहला पर डॉक्टरन आ व्यवसायिय से रंगदारी वसूले के काम करत रहुवे. मंगलो का दिने ऊ कवनो वारदाते करे आइल रहुवे बाकिर पुलिस के भनक मिल गइल आ ओकरा के ध लिहलसि. ओकरा लगे से दू गो पिस्तौल आ कुछ जिन्दा कारतूसो बरामद भइल.\nबुध का दिने पवन के गिरफ्तारी के पुष्टि करत एसपी अवकाश कुमार ई जानकारी मीडिया के दिहलन. पूछताछ में पवन चौधरी आपन बहुते राज खोल दिहलसि. कहलसि कि ऊ रुपिया ले के केहू के काम करवावत रहुवे आ काम करवला का बाद जे रुपिया देबे में आनाकानी करत रहुवे उनुकर कामो तमाम कर देत रहुवे.\nपवन चौधरी का खिलाफ नाहियो त डेढ़ दर्जन मुकदमा पटना आ भोजपुर जिलन में दर्ज बा. ओकरा कुछ सफेदपौशन के संरक्षण मिलत रहुवे जवना चलते ऊ बाचल चलत रहुवे. एइसन कुछ सलोग के नाम सामने अइला का बाद अब ओहू लोग पर फेरा घूमे के अनेसा बन गइल बा.\nTags: आरा, पवन चौधरी, रंजीत चौधरी


राहुल गांधी त बड़ा सहकल बाड़े लेकिन गुरु जे छात्रसंघ क शकल नाहीं देखले ऊ ओकर उद्धार?\nपढके भाषण देवे वालन के भरोसे कब ले देश चली। इसे निक त गऊऐ रहल जहाँ कम से कम आफत विपत में बिना स्वार्थ के चार लोग खड़ा त हो जाने।\nBlog Ganesh Shankar Chaturvedi 12 August 2017\nबनारस अइसन शहर हउवा जहाँ एक से बढ़ के एक कलाकार बाड़े। नेतागिरी का त इ सबसे बढ़वार सिद्धपीठ बा । आज से पच्चीस साल पहिले जे इहाँ पढ़े-लिखे खातिर आइल, उ कैसहूँ कई के इहाँ रही के पूरा कोसिस कैलस और भोले बाबा के असीस से यहीं ज रहू गईल।\nनोकरी-वोकरी मिल गईल त ठीकै ठीक नहीं त दलाली जिंदाबाद, जब वो हू जुगाड़ न लग पावै त छूट के टाइम पर कुरता पैजामा और फिर गान्धीबबा के टोपी लगा के शुरू नेतागिरी।\nलेकिन इ परिस्थिति जन्य नेतागिरी के अलावा इहाँ नेतागिरी क कई थे पाठशाला भी बा।\nसबसे बढ़वार पाठशाला रहल बी एच यू जहाँ से छात्र नेतवन सब बड़े आगे जात रहलन, आजकल उहो बंद बा।\nराहुल गांधी त बड़ा सहकल बाड़े लेकिन गुरु जे छात्रसंघ क शकल नाहीं देखले ऊ ओकर का उद्धार करी। पढके भाषण देवे वालन के भरोसे कब ले देश चली। इसे निक त गऊऐ रहल जहाँ कम से कम आफत विपत में बिना स्वार्थ के चार लोग खड़ा त हो जाने।\nइहाँ त साला लाशो ढोए खातिर केहू जल्दी फोन कैले पर भी न आवल चाहत ……………\nचला चलल जाय फिर से वोहीं।\nअपने खाय त मलाई, दूसर केहू खाय त कोलेस्ट्राल ?\nTags : bhu chhatrasangh chunao ganesh shankar chaturvedi hindi blog hindi guest blog Rahul Gandhi taaza tadka TaazaTadka


मौसम अलर्ट : जल्दिए तपत गर्मी आ गर्मी से राहत, अगिला5दिन तक एह इलाकन में भारी बरखा होई - खबर भोजपुरी\nभारत मौसम विभाग (आईएमडी) के कहना बा कि अगिला एक दू दिन में दिल्ली समेत उत्तर भारत में गर्मी आ गर्मी के प्रकोप कम होखी बाकिर ओकरा से पहिले अतवार (15 मई) के तपत गर्मी से जनता परेशान हो गइल दिल्ली आ ओकरा आसपास के इलाका में रहत बानी. दिल्ली में अतवार का दिने तापमान 49 डिग्री सेल्सियस पार हो गइल.\nउत्तर पश्चिम दिल्ली के मुंगेशपुर में पारा जहां 49.2 डिग्री सेल्सियस पार कईलस उहें दक्षिण पश्चिम दिल्ली के नजफगढ़ में अधिकतम तापमान 49.1 डिग्री सेल्सियस दर्ज भईल। मौसम विभाग के मुताबिक खेल परिसर में पारा 48.4 डिग्री सेल्सियस दर्ज भईल, जबकि जफरपुर, पीतामपुरा अवुरी रिज में तापमान क्रमशः 47.5 डिग्री, 47.3 डिग्री अवुरी 47.2 डिग्री सेल्सियस रहल।\nसफदरजंग वेधशाला, जहां ए आंकड़ा के दिल्ली के मानक मानल जाला, उहो अधिकतम तापमान 45.6 डिग्री सेल्सियस दर्ज कईलस, जवन कि सामान्य से पांच पायदान ऊपर बा। एह साल अबले के ई सबले अधिका तापमान बा.\nआईएमडी ताज़ा पूर्वानुमान में कहले बा कि पंजाब अवुरी हरियाणा के ऊपर चक्रवात के परिसंचरण से मानसून से पहिले के गतिविधि पैदा होई, जवना से सोमवार अवुरी मंगलवार (16 अवुरी 17 मई) के दिल्ली अवुरी ओकरा से सटल इलाका के ऊपर होखेवाला तेज गर्मी से कुछ राहत मिली। आईएमडी के कहना बा कि सोमार का दिने राष्ट्रीय राजधानी में गरज भा धूल के तूफान आवे के संभावना बा. एकरा चलते तापमान में गिरावट आवे के संभावना बा।\nमौसम विभाग के मुताबिक मंगलवार (17 मई) के हरियाणा, पंजाब, चंडीगढ़, दिल्ली अवुरी पश्चिम उत्तर प्रदेश के कुछ इलाका में बरखा हो सकता, जबकि हिमाचल प्रदेश, बिहार, झारखंड, ओडिशा, उत्तराखंड अवुरी गंगेटिक में भारी बरखा हो सकता मैदान में।कर सकता बा। एकरा चलते मौसम सुखद हो सकेला आ लोग के गर्मी से राहत मिल सकेला.\nआईएमडी के मुताबिक अंडमान अवुरी निकोबार द्वीप समूह, केरल अवुरी माहे, लक्षद्वीप, अरुणाचल प्रदेश, असम अवुरी मेघालय, पश्चिम बंगाल के हिमालय क्षेत्र अवुरी सिक्किम में 15 मई से 19 मई तक पांच दिन तक भारी बरखा होखे के संभावना बा। एह सब के अलावा गंगेटिक बंगाल, ओडिशा, झारखंड, बिहार, पूर्वी उत्तर प्रदेश, छत्तीसगढ़, तेलंगाना आ कर्नाटक में भी कई जगह बरखा के अनुमान लगावल गइल बा।\n2517200cookie-checkमौसम अलर्ट : जल्दिए तपत गर्मी आ गर्मी से राहत, अगिला5दिन तक एह इलाकन में भारी बरखा होईyes


इंदु सोनाली – Anjoria\nवइसनका गवला से का फायदा ?\nबहुते फिल्म आ सैकड़ो अलबम खातिर गा चुकल इन्दु सोमाली ओह दिन फेर पटना के पीजी सुपर साउन्ड में एगो देवी गीत के अलबम रिकार्ड करावे आइल रहली. बातचीत होखे लागल त बतवली कि ऊ विनय बिहारी के शुक्रगुजार बाड़ी जे उनका के फिल्मन में गावे खातिर ब्रेक दिअवलें. अपनापूरा पढ़ीं…


‘दिलेर’ अबले के सबले बड़हन कामर्शियल मूवी ह – सुब्बा रॉव गोसांगी – Anjoria\nभोजपुरी में फिलिम त बहुते बनेली सँ बाकिर कुछेके फिलिम होली स जे अपना कहानी, संगीत, बैनर, निर्माता आ प्रमोशन प्लान से आम जनता के धेयान खींचेले. एह घरी चरचा बा ‘दिलेर’ के जवना में दिनेशलाल यादव ‘निरहुआ’ आ अक्षरा सिंह के मुख्य भूमिका बा. एकर निर्देशक सुब्बा राव गोसांगी एहसे पहिले ‘शिवा’, ‘हीरो’, ‘आखिरी रास्ता’, ‘टाईगर’ जइसन चर्चित फिलिम निर्देशित कर चुकल बाड़े. अलगे स्टाइल के फिलिम बनावे में माहिर सुब्बा राव गोसांगी से पिछला दिने बातचीत करे के मौका मिलल. ‘दिलेर’ लेके ऊ पूरा उत्साहित बाड़ें.\nसुब्बा राव जी, कवना बात ला ‘दिलेर’ के एतना चरचा होखत बा ?\nअजी ‘दिलेर’ बड़लही बा चरचा लायक. ई बहुते बड़हन एक्शन फिलिम ह आ हम गारंटी क साथ कह सकीलें कि डाक्टर सुनील का जगहा दोसर केहू के प्रोजेक्ट रहल रहीत ई फिलिम त अतना बढ़िया ना बन पाइत. एहमें एक्शन बा, लव एंगल बा, मैलोडियस ड्रामा बा आ सबले खास बात एकर कमाल के संगीत बा. दोसरा फिलिमन से बहुते अलगा बा ‘दिलेर’.\nएह फिलिम ला डा. सुनील कतना ‘दिलेरी’ देखवलन ?\n(हंसत) हमरा तीस साल के कैरियर में डा. सुनील जइसन ‘दिलेर’ निर्माता नइखीं देखले. बहुते बढ़िया आदमी हउवें आ बहुते सींसियरो. उनुका से बहुते कुछ सीखे के मौका मिलल हमरा.\nएह फिलिम के नायक का बारे में का कहब?\nडा. सुनील के ई फिलिम निरहुआ के बहुते उपर ले ले जाई. कमाल के एक्टर हउवन दिनेश जी. एह फिलिम में उनकर दिलेरी देखे जोग बा. कइसे चलत बाड़न, कइसे बोलत बाड़न. हर स्टाइले में दिलेरी! बाकिर ई हाई प्रोफाइल फिलिम ना बलुक आम आदमी के कहानी ह. जवन आम जनता के आकर्षित करी आ जवना से आम आदमी अपना के जोड़ के देखीहें. बहुते कुछ सोचे ला मजबूर करी ई फिलिम आ आम जनता के जगइबो करी.\nबतौर निर्देशक ‘दिलेर’ से कतना तोस मिलल?\n‘दिलेर’ क बारे में अतना त हम दावा से कह सकीलें कि हर आदमी एकरा के पसंद करी. हम पूरा संतुष्ट बानी एह फिलिम से. खुद डा. सुनील के कंपनी विजय लक्ष्मी इंटरनेशनल के दिहल मेलोडियस संगीत एकर खासियत बा, बहुते मीठ गीत संगीत बा एकर.\nडा. सुनील के एगो अउरिओ फिलिम त करत बानी आप ?\nजी हँ! हम डा. सुनील के अगिलको फिलिम निर्देशित करत बानी जवना के हीरो बाड़न बिहार के चर्चित गायक राकेश मिश्रा. राकेश के पहिला फिलिम ‘प्रेम दिवानी’ के शूटिंग देखिए के हम तय कर लिहनी कि हमरा अगिला फिलिम के हीरो राकेशे मिश्रा होखीहें. कमाल के एक्टर बाड़ें राकेश आ बहुते आगा जइहें.\nराजकुमार पांडे के फिलिम ला सीमा सिंह के आयटम नंबर शूट


अइसन डरपोक केन्द्र सरकार कबो ना रहल, कहलन मुलायम सिंह – टटका खबर\nअइसन डरपोक केन्द्र सरकार कबो ना रहल, कहलन मुलायम सिंह\nसमाजवादी पार्टी के राष्ट्रीय अध्यक्ष मुलायम सिंह यादव कांग्रेस पर वोट के राजनीति करे के आरोप लगावत कहलम कि वोटे खातिर तेलंगाना राज्य बनावे जात बिया जबकि छोटहन राज्यन से दिक्कत अउरी बढ़ी. चीन आ पाकिस्तान का तरफ से बनावल जात हालात में सरकार के कायराना चुप्पी पर मुलायम सिंह कहलन कि अइसन डरपोक केंद्र सरकार कबो ना रहल. फूड सिक्योरिटी पर कहलन कि जब सपा आ सुप्रीम कोर्ट केंद्र सरकार के अनाज गरीबन में बाँट देबे के कहलसि त सरकार साफे इंकार कर दिहलस. इहो कहलन कि सगरी कोशिश का बादो कांग्रेस भा भाजपा सरकार ना बना पइहें.\nTags: मुलायम सिंह, सपा\nMore Stories From राजनीति


हमनी का मनोरंजन बेचीले एहसे कुछ ना कुछ तोड़े जोड़े के पड़बे करेला, कहलन राजकुमार पाण्डेय – Anjoria\nAugust 9, 2013 Editor फिल्म, मनोरंजन 0\nपिछला दिने भोजपुरी सिनेमा के मशहूर निर्दशक राजकुमार पाण्डेय से उनुका फिलिम ‘सईया जी दिलवा मांगे ले’ का सेट पर भैंट भइल.कुछ बतियावहू के मौका मिलल. ओही बातचीत के कुछ बात एहिजा दिहल जात बा.\nराउर एह फिलिम में नया कुछ का बा?\n“सईंया जी दिलवा माँगे ले” में पवन सिंह कूली बनल बाड़े जेकरा एगो रईस परिवार के लड़िकी मोनालिसा से भेंट होखत बा. तकरार होखत बा. अमीरी गरीबी के फासला आवत बा. लवस्टोरी क्लाइमेक्स ले जात बा. कुली अपना अमीर प्रेमिका के पावे में लाग जात बा. विधायक बनल अवधेश मिश्रा आ पुलिस अफसर बनल शैलेन्द्र मिश्रा एह प्रेमी जोड़ा के बचावत आ प्रोटेक्ट करत बाड़ें.\nरउरा फिलिमन के गीत हमेशा चरचा में रहेली सँ. अबकी का बा ?\nहमार फिलिम सामाजिक, पारिवारिक होले बाकिर चूंकि हमनी का मनोरंजन बेचीले एहसे कुछ ना कुछ तोड़े जोड़े के पड़बे करेला. ओकरे जे हमनी का आयटम सॉंग का रूप में परोसीलें जेकरा के दर्शक थियेटर का पहिला सीढी पर बइठल सुनल पसंद करेले. एह फिलिम में कुल नौ गो गाना बा.\nराउर फिलिम बिहार में खूब धमाल मचावत बाड़ी सँ. जनता से का कहल चाहब ?\nहम दिल से जनता के आभारी बानी. भोजपुरिया समाज के तहे दिल से शुक्रिया देत बानी. समाज आ परिवार के देखे जोग फिलिम बनाइलें से लोग आर. आर. पाण्डेय कहल शुरू कर दिहले बा. एहले बड़ बात का हो सकेला?\n‘जीना तेरी गली में’ बिहार में धूम मचावत बिया. कुछ कहब ?\nबिहार में कई जगहा एकरा के रिलीज कइल गइल. एक शो माँ जानकी धाम में चैरिटी शो का रुप में देखावल गइल जवना पचास साल का सिनेमा भोजपुरी का इतिहास में पहिला बेर भइल. एह शो के आमदनी उत्तराखंड ला भेजल गइल. एगो डायरेक्टर का नाते हमरा ला ई बहुते बड़हन बात बा. एके साथ चार गो फिलिम रिलीज बइल रहुवे आ ओहमें हमरा फिलिम के लोग चुनल एकरा के आपन बड़हन उपलब्धि मानत बानी.\nराउर अगिला प्रोजेक्ट?\nअगस्त में शुरू होखी ‘देवरा भईल दीवाना’. एहमें मनोज तिवारी, पाखी हेगड़े, प्रदीप पांडे मुख्य भूमिका में होंखीहें.\nमनोज तिवारी के लिहला के कवनो खास वजह?\nफिलिम में ई किरदार बड़का भाई के बा जवन अपना छोटका भाई ला सब कुछ बा. हमरा लगे बहुते ऑप्शन रहल बाकिर मनोज तिवारी एह किरदार में फिट बइठले काहे कि एह ला एगो शालीन थिराइल पोढ़ व्यक्तित्व चाहत रहे जवन मनोज तिवारी में कुट-कुट के भरल बा. एह तरह के चैलेंजिंग रोल मनोज जी पहिला बेर करीहें.\nबिहार में भइल मिड-डे मिल हादसा पर का कहब ?\nहमहन का देश में हर चीझ टेकेन फॉर ग्रान्टेड लिहल जाला.\n’जानी दुश्मन’ के पहिला झलक जारी भइल


खबर भोजपुरी में (अतवार, 18 जनवरी 2015) – टटका खबर\nखबर भोजपुरी में (अतवार, 18 जनवरी 2015)\n(शनिचर, 17 जनवरी के खबर)\nशनिचर का दिने रक्षा मंत्री मनोहर पर्रिकर बेंगलुरू में एगो समारोह में भारतीय वायु सेना के देश में बनल हलुका लड़ाकू विमान तेजस के पहिला खेप सँउपलन. एह मौका पर एलसीए तेजस, एडवांस लाइट हेलीकॉप्‍टर ध्रुव, लाइटकामवेट हेलीकाप्‍टर आ आधुनिक परीक्षण विमान होग के हवाई प्रदर्शनो देखावल गइल.\nबिहार के राजनीति में नीतीश बनाम माँझी के माहौल बनला का चलते अस्थिरता बने लागल बा. शनिचर का दिने जदयू के बोलतुआ अजय आलोक तीन गो मंत्रियन – नरेन्द्र सिंह, नीतीश मिश्रा आ वृषिण पटेल – पर भाजपा से सांठ-गांठ राखे के आरोप लगवले आ कहलें कि ई लोग भाजपा में जाए के मन बना लिहले बा. एह पर नरेन्द्र सिंह कहलन कि जदयू में अजय आलोक के कवनो हैसियत नइखे आ उनुका कहला पर ऊ कान ना देस.\nकेन्द्र सरकार सेन्‍सर बोर्ड के अध्‍यक्षा लीला सैमसन के इस्‍तीफा मंजूर कर लिहले बिया. एकरा बाद नौ गो अउर सदस्यन के इस्तीफा देबे के खबर बा. ई लोग मंत्रालय पर दखलंदाजी के आरोप लगवले बावे. हाल के विवाद एगो फिलिम ‘मैसेंजर ऑफ गॉड’ ले के रहल. ओकरा पहिले पीके फिलिम में कई गो विवादित सीन के मंजूरी देबे वाला सेंसर बोर्ड एह फिलिम के सर्टिफिकेट देबे से मना क दिहले रहुवे त ट्रिब्यूनल से मंजूरी मिलल. हालांकि पंजाब सरकार फिलिम ‘मैसेंजर आॅफ गाॅड’ के प्रदर्शन पर तुरते प्रभाव से रोक लगा दिहले बिया. सिख लोग एह फिलिम के खिलाफ बा. हिन्दू विरोध का बादो पीके फिलिम के यूपी आ बिहार में टैक्स फ्री क दिहल गइल रहे.\nसूचना आ प्रसारण मंत्री अरूण जेटली के कहना बा कि सेंसर बोर्ड के कवनो सदस्‍य ना त कबो उनुका से ना उनुका सहयोगी मंत्री राज्‍यवर्धन सिंह राठौड़ से बतियवले. फेसबुक पर एगो पोस्ट में जेटली लिखले बाड़न कि एनडीए सरकार फिल्‍म प्रमाणन के हर मामिला से फरके रहेले. एह बोर्ड के पिछला सरकार का समय में बनावल गइल रहे आ बोर्ड के राजनीतिकरण क दिहल गइल रहे.\nआदर्श आचार संहिता लाँघे के आरोप पर निर्वाचन आयोग आआपा नेता अरविन्‍द केजरीवाल के नोटिस जारी कइले बावे. केजरीवाल भाजपा पर आरोप लगवले बाड़न कि ऊ सांप्रदायिक हिंसा भड़कावत बिया आ शहर के गिरिजाघरन पर हमला के जिम्‍मेदार बिया. एकरा खिलाफ भाजपा के शिकायत पर केजरीवाल के मंगल का दिन ले जवाब देबे के कहल गइल बा.\nसारधा चिटफंड घोटाला में सीबीआई शनिचर का दिने कोलकाता के शारदा रियलिटी कंपनी के निदेशक शिव नारायण दास के कोलकाता में गिरफ्तार क लिहलसि. इनका पर आरोप बा कि इहे साल 2008 में शारदा समूह के प्रमुख सुदीप्‍तो सेन के चिटफंड कंपनी शुरू करे के सलाह दिहले रहलन.\nउत्‍तर प्रदेश के लखनऊ आ उन्‍नाव में जहरीला शराब पियला से मरे वालन के गिनिती 45 हो गइल बा आ 31 लोग अबहियों अस्पतालन में भरती बा.\nभारत के लिएंडर पेस अपना जोड़ीदार दक्षिण अफ्रीका के रावेन क्लासेन का साथे ऑकलैंड में चलत हीनकेन ओपन के पुरूष डबल्स के खिताब जीत लिहलन. ओने सिडनी में रोहन बोपन्ना अपना जोड़ीदार कनाडा के डेनियल नेस्टर का साथे आपिया इंटरनेश्नल टेनिस टूर्नामेंट के पुरूष डबल्स के खिताब जीतलन.\nहालंकि पी वी सिंधू जापान के नोजोमी ओकूहारा से सेमीफाइनल में हार के मलेशियाई मास्‍टर बैडमिंटन टूर्नामेंट से बाहर हो गइली. पुरूष वर्ग में अजय जयरामो सेमीफाइल में कोरिया के जेयोन हेयोक जिन से हार गइलन.\nकैमूर जिला के भभुआ रोड टीसन पर ट्रेन से गिरके एगो सिपाही के मौत हो गइल.


खबर भोजपुरी में (शनिचर,6दिसंबर 2014) – टटका खबर\nखबर भोजपुरी में (शनिचर,6दिसंबर 2014)\n(शुक,5दिसंबर के खबर)\nसशस्त्र सेना झंडा दिवस के मौका पर केन्द्रीय सैनिक बोर्ड के अधिकारी4दिसंबर, 2014 का दिने नई दिल्ली में प्रधानमंत्री नरेन्द्र मोदी के कोट पर झंडा लगवले.\nजम्‍मू कश्‍मीर चुनाव में जनता के बड़हन भागीदारी देखला का बाद लोग के हदसावे खातिर शुक का दिने आतंकवादी कई जगहा ताबड़तोड़ हमला कइलें जवना में 11 गो सुरक्षाकर्मी आ 8 आतंकवादियन समेत 21 लोग मरा गइल. उत्‍तरी कश्‍मीर के बारामूला जिला के मोहरा में सेना शिविर पर भोरे तीन बजके दस मिनट पर छह गो आतंकवादी हमला क के एगो लेफिटनेंट कर्नल, सेना के आठ गो जवान आ जम्‍मू कश्‍मीर पुलिस के सहायक उपनिरीक्षक, आ तीन गो पुलिसकर्मियन के मार दिहले. हालांकि सगरी आतंकवादियन के मार दिहल गइल आ ओकनी का लगे से बहुते हथियार आ गोलाबारूद मिलल. श्रीनगर शहर के बाहरी इलका में लश्‍करे तैयबा के एगो बड़का आतंकवादी समेत दू गो आतंकवादी मार दिहल गइले. एगो के पहचान पाकिस्तानी नागरिक का रूप में भइल. पुलवामा जिला के त्राल कस्‍बा का बस स्‍टैंड पर भइल आतंकवादी हमला में दू गो नागरिक मारल गइले आ तेइस जने घवाहिल हो गइले.\nकेन्‍द्रीय मंत्री साध्‍वी निरंजन ज्‍योति के बदजुबानी का मामिला पर विपक्ष के अड़ियल रुख शुको का दिने कायम रहल आ राज्यसभा के काम बार बार रोके पड़ल. लोकसभा में विपक्ष वाकआउट कइलसि. इहे विपक्ष ममता बनर्जी के बेहूदा बयान पर चुप्पी सधले बा. निरंजन के बयान पर प्रदर्शन करत राहुल गाँधी से जब एह बारे में पूछल गइल त ऊ आपन मुँह पर के पट्टी अउरी उपर क लिहले. भाजपा का तरफ से कहल जात बा कि एगो दलित नेता का खिलाफ विपक्ष घेराबन्दी कइले बा त मायावती साध्वी के दलित मानही से मना क दिहली.\nमहाराष्‍ट्र में मंत्रीमण्डल विस्तार करत शिवसेना के दस गो विधायक आ भारतीय जनता पार्टी के दस गो विधायक के मंत्री के रूप में शपथ धरावल गइल. दुनू दल से पाँच पाँच गो कैबिनेट मत्री बनावल गइले. अब महाराष्ट्र में तीस गो मंत्री हो गइल बाड़े जवना में 18 गो कैबिनेट मंत्री आ 12 गो राज्‍यमंत्री बाड़े.\nपंजाब में एगो कैम्प में मोतियाबिन्द के आपरेशन का बाद सोलह लोग के आँख के रोशनी चल गइल. एह कैम्प के डाक्टर के गिरफ्तार कर लिहल गइल बा. कैम्प के आयोजन करे वाला गैर सरकारी संगठन का खिलाफ मामिला दर्ज कर लिहल गइल बा.\nसार्वजनिक क्षेत्र के प्रमुख इस्‍पात कंपनी भारतीय इस्‍पात प्राधिकरण (सेल) के पांच प्रतिशत शेयर बेचे के आजु शुरुआत भइला का बाद ओकरा शेयर के दाम गिर गइल. सरकार 83 रूपिया पर शेयर बेचत बिया आ शेयर 82.80 पर बन्द भइल. सरकार एह बिकवाली से 1 हजार सात सौ करोड रूपियो से अधिका बटोरे के आशा करत बिया. शुक का दिने सेंसेक्स 105 अंक गिर के 28458 पर बंद भइल.\nमालदीव के राजधानी माले में अचानक आइल पेयजल संकट से निपटे खातिर शुक का दिने भारत हवाई जहाज से पैंटीस टन पीए वाला पानी भेजलसि. जहाज पर दू गो रिवर्स आसमोसिस (आरओ) संयंत्रो लागल बा जवन रोजाना 20 टन ताजा पानी दे सकेला. बियफे का दिने माले के वाटर आ सीवरेज कंपनी के जनरेटर कंट्रोल पैनल में आग लगला से पानी के सप्लाई बन्द हो गइल बा.\nअयोध्या में राममन्दिर-बाबरी मस्जिद विवाद मे ढाँचा ढहाए के तारीख6दिसंबर के पहिले मामला फेरू गरमा गइल बा. मामला के मुख्य मुद्दई हाशिम अंसारी अदालती सुनवाई के मधिम रफ्तार से खिझिया के अपना के अलग कर लिहले बाड़न. एह पर सुन्नी वक्फ बोर्ड के कहना बा कि मामला के फैसला सु्प्रीमे कोर्ट से होखी केहू जेकरा से चाहे भेंट करत रहे. श्रीराम जन्मभूमि न्यास के अध्यक्ष आ मणिराम दास छावनी के महंत नृत्यगोपाल दास कहले बाड़न कि प्रधानमंत्री नरेंद्र मोदी के कार्यकाले में श्रीराम जन्मभूमि स्थल पर भव्य श्रीराम मंदिर के निर्माण हो जाई.\nआईसीआईसीआई आ एचडीएफसी बैंक का बाद अब स्टेटो बैंक सावधि जमा पर दिहल जाए वाला ब्याज घटा दिहलसि. बैंकन के कहना बा कि कर्जा लेबे के रफ्तार धीमा बा आ जमा अधिका होखला का चलते ब्याज दर घटावे के जरूरत पड़ल बा.\nबक्सर के इटाढ़ी इलाका में जमीन का झगड़ा का चलते एक आदमी के गोली मार के हत्या क दिहल गइल बा.\nरोहतास के नारायन मेडिकल काॅलेज में स्किन आ यौन रोग के डाक्टरन के 28वाँ सालाना समारोह6आ7दिसंबर के मनावल जाई.


रावण के नया गाना में रवि किशन – Anjoria\nJun 3, 2010 रविकिशन, रावण\nप्रख्यात निर्देशक मणिरत्नम के फिल्म रावण एह घरी अपना संगीत अउर झलकियन का चलते चर्चा में बा. पिछला दिने टेलीविजन पर रावण के एगो नया गाना कटा कटा बेचारा बकड़ा के झलकी छोड़ल गइल बा. एह गाना के भोजपुरी फिल्मन के सदाबहार सुपर स्टार रविकिशन का उपर फिल्मावल गइल बा. ए.आर.रहमान के संगीत आ गुलज़ार के शब्दन पर एह गाना खातिर रविकिशन सहित पांच सौ डांसरन के नचावल गइल बा. कोरियोग्राफी गणेश आचार्य कइले बाड़न.\nमणि रत्नम के ई फिल्म रावण 18 जून से सिनेमाघरन में देखावल जाई. ‘रामायण’ के आधुनिक रूप कहल जाएवाली एह फिल्‍म में दस सिर वाला रावण के किरदार अभिषेक बच्‍चन निभवले बाड़न. फिल्‍म के एह ‘रावण’ के नाम बा ‘बीरा मुंडा’. रविकिशन एहमें अभिषेक के बड़ भाई मंगल मुंडा के किरदार में बाड़े. ऐश्‍वर्य राय मणि रत्नम के रावण में सीता वाला किरदार कइले बाड़ी. उनकर सौंदर्य, पवित्रता आ नृत्‍य कला के कायल होके फिल्‍म के खलनायक ‘बीरा’ उनका के उठा ले जाता.\nफिल्‍म रावण के कहानी अपना पहिला ले हिस्‍स में रागिनी (ऐश्‍वर्य) आ देव (विक्रम) के विवाहित जीवन के इर्द-गिर्द घूमत बा. बाकिर एक दिन अइसन आवता जब बीरा (अभिषेक) आपना पुरान हिसाब ( ओकरा बहिन के मौत के मामिला ) चुकता करे उनका जीवन में आवऽता आ अपना भाई मंगल (रवि किशन) का सहयोग से रागिनी के उठा ले जाता. बाकिर रागिनी त देवे से प्रेम करेली आ ओहि के होके रह जाये खातिर कुछउ करे के तइयार रहेली.\nमणि रत्नम के एह बहुप्रतिक्षित फिल्म रावण में प्रेम खातिर एगो जुनून, एगो पागलपन देखावल गइल बा. प्यार प्यार खातिर होला लड़ाई खातिर ना. एह फिल्म में ऐश्‍वर्य, अभिषेक, रवि किशन आ विक्रम का अलावा गोविंदा, निखिल द्विवेदी आ पंकज त्रिपाठीओ नजर अइहे.


जुमा के नमाज घर पर ही पढ़े खातिर गोपालगंज के डीएम कइले अपील | Bhojpuriya Byar\nHome जिला जवार जुमा के नमाज घर पर ही पढ़े खातिर गोपालगंज के डीएम कइले अपील\nगोपालगंज : आज पूरा दुनिया जहा कोरोना के कहर से परेशान बा . देश भर के मंदिर अउरी सार्वजनिक जगहा पर भीड़ इकट्ठा ना होखे एकरा खातिर लगतार शासन , प्रसाशन मुस्तैद बा . एही बिच गोपालगंज के डीएम श्री अरशद अजीज भी शुक्रवार यानी जुमा के दिन के नमाज अपना घर पर ही पढ़े खातिर जिला भर के लोग से अपील कइले बाड़े . डीएम साहेब अपना संदेश में कहले की कोरोना के बेमारी के सक्रमण ज्यादा भीड़ – भाड़ से ही फईल रहल बा . जवना के देखते हुए जिला के लोग से निहोरा बा की जुमा के नमाज मस्जिद में ना जाके उ लोग अपना घर पर ही पढ़े लोग . डीएम साहेब मस्जिद के इमाम लोग के अपील कईले बाड़े की इमाम लोग मस्जिद से ऐह बात के ऐलान कर देव लोग की जुमा के नमाज घर पर ही पढ़े के बा .मस्जिद के बंद नईखे करे के . मस्जिद में खाली इमाम साहेब अउरी मौलबी लोग ही नमाज पढ़ी . मात्र दु तिन आदमी ही मस्जिद में नमाज पढ़ीहे . डीएम साहेब जिला भर के लोग से अपील कईले की बिना कवनो विशेष जरूरत के केहू भी अपना घर से बाहर मत निकलो . ऐह मौका पर जिला भर के दर्जनों मौलाना अउरी इमाम मौजूद रहले .\nPrevious Postइंटर के कामर्स में सारण में स्वाति पटेल के आईल5वाँ स्थान , सीए क्वालिफाई करके ऑफिसर बने के चाहत बाड़ी स्वाति पटेल Next Postबिहार के पूर्व मुख्यमंत्री राबड़ी देवी दिल्ली में फसल बिहारी मजदूर लोग के मदत करे खातिर सरकार से कईली अपील , भगवान के ख़ातिर जे भी हमार बिहारी .........


आपना रहला तक खेल जगत मे महिला सभन के पहुच बढावेके – उप मेयर ठाकुर – Aapan Birgunj\nbimala gupta प्रकाशित मिति - Feb 13, 201940\nअमित ठाकुर । रौतहट । फागुन ०१ ।\nमहिला अधिकार आ शसक्तीकरण के खातिर आपना ओर से हमेशा आगे रहेके गौर नगरपालिका के उप मेयर किरण कुमारी ठाकुर बतवनी ।\nरौतहट के सदरमुकाम गौर मे भईल गौर नगर स्तरिय महिला फुटवल टुर्नामेन्ट भीतर परेवाला दोसरका उप–मेयर कप २०७५ के उदघाटन सत्र के प्रमुख अतिथि के रुप मे सम्बोधन करत उप–मेयर ठाकुर कहनी “ अपना से हमेशा महिला आ लईकन के समाजिक पहुच बढावेला आगे रहेके आ लईका लईकी के खेल जगत मे पहुच बढावेला ई खेल हमेशा करावत रहेके बतईनी ।\nमहिला के हरेक क्षेत्र मे पहुच बढावे के लक्ष्य भईला से गौर नरपालिका आवेवाला दिनसब मे भी आपना ओर निरंतर सहजोग करेके उप–मेयर ठाकुर बतईनी ।\nएहितरे उद्घाटन सत्र मे शुभकामना मंतव्य देहत गौर नगरपालिका के प्रमुख प्रशासकीय अधिकृत सुमन कुमार कार्की कहनी स्वास्थ्य , मानसिक विकास , सकारात्मक सोच के विना विकास अधुरा रहल बा ।गौर नगरपालिका द्धारा महिला के विकास के खातिर लगानी कररहल बतावत महिला फुटबाल प्रतियोगिता से महिला के खेलकूद मे मर्दाना के लाखान सहभागिता होखेके विश्वास जाहिर कईनी ।\nआपना से लिखल कविता वाचन करत प्रमुख प्रशासकीय अधिकृत कार्की कविता के मध्यमा से महिला खिलाड़ी के फुटबाल लगाएत खेल खेलेला उत्साहित कईनी आ हार जित के चिन्ता नालेवेला निहोरा कइनी ।\nग्रामिण विकास केन्द्र (आरडीसी) नेपाल के अध्यक्ष पारस हुसैन, गौर मे महिला फुटवल प्रतियोगिता करावल बहुते सराहनीय काम भईल बडाई करत प्रतियोगिता मे उत्कृस्ट खेल प्रस्तुत करेवाली एक जने खिलाड़ी के साइकिल ईनाम देवेके घोषणा तक कईनी ।\nजिल्ला के सदरमुकाम गौर मे मंगर से शुरू भईल दोसरका उपमेयर महिला फुटबाल प्रतियोगिता के उद्घाटन मैच मे २ गोल से गौर नगरपालिका वार्ड नम्बर २ के टीम जितल ।\nगौर नगरपालिका के आर्थिक सहजोग आ स्थानीय विकास केन्द्र के आयोजना मे होरहल नगर स्तरीय प्रतियोगिता के पहिल का खेल मे ७ नम्बर वार्ड के टीम के २ गोल से हरवले रहे । खेल के पहिलका हाफ मे हि २ नम्बर वार्ड के टीम से २० मिनट के भितर मे २ गोल कईले रहे । खेल ओरीयईला तक विपक्षी टीम गोल करे नासकल । टीम के कप्तान रूचि मिश्रा भईली ।\nबुध के खेल वार्ड नं. ५ आ वार्ड नं. ४ विच सबेरे ८ बजे से होरहल आयोजक जनवले बा ।\nमहिला फुटवल टुर्नामेन्टरौतहट


सारनाथ में धमेक स्तूप\nउत्तर प्रदेश में सारनाथ के लोकेशन\nCoordinates: 25°22′52″N 83°01′17″E / 25.3811°N 83.0214°E / 25.3811; 83.0214निर्देशांक: 25°22′52″N 83°01′17″E / 25.3811°N 83.0214°E / 25.3811; 83.0214\nसारनाथ भारतीय राज्य उत्तर प्रदेश के पूरबी हिस्सा में मौजूद शहर बनारस से करीब दस किलोमीटर दूर उत्तर पच्छिम दिशा में एगो अस्थान बा जहाँ भगवान बुद्ध आपन पहिला उपदेश दिहलन। भगवान बुद्ध ए अस्थान पर मृगदाव, ऋषिपत्तन में आपन पहिला उपदेश दिहलन जेवना के "धर्मचक्र प्रवर्तन" कहल जाला। एही कारण महाराजा अशोक एह अस्थान पर एगो स्तंभ (खम्भा) लगववलन जेवना के सारनाथ क अशोक स्तंभ कहल जाला। भारत क राष्ट्रीय चिह्न एही अशोक स्तंभ की मुकुट (ऊपरी हिस्सा) की आकृति क नकल हवे। आजकाल ए स्तंभ की मुकुट के सारनाथ संग्रहालय में सुरक्षित रखल गइल बा। ऋषिपत्तन, जेवना के पाली भाषा में इशिपत्तन भी कहल जाला बौद्ध धर्म की चार सबसे प्रमुख तीरथ में गिनल जाला, बाकी तीनों हवें लुम्बिनी, बोधगया अउरी कुशीनगर। इहँवा सारनाथ में धम्मेक स्तूप, मूलगंध कुटी, सारनाथ संग्रहालय, चौखंडी स्तूप आ अउरी कई मंदिर देखे लायक बा। पुरातात्विक खुदाई में मिलल तरह तरह के मूर्ति आ सामन भी संग्रहालय में रखल बा जवन इतिहास आ संस्कृति की विद्यार्थी खातिर बहुत महत्व क चीज बा।\nजैन धर्म के इग्यारहवाँ तीर्थंकर श्रेयांशनाथ के भी जनम एही जगह से थोड़ी दूरी पर भइल रहे जे से सारनाथ क महत्व जैन धर्म के माने वालन में भी बा।\n3 पुरातात्विक खोदाई\n4 देखे लायक चीज\n4.1 धमेक स्तूप\n4.2 अशोक स्तंभ\n4.3 सारनाथ संग्रहालय\n4.4 धर्मराजिक स्तूप\n4.5 मूलगंध कुटी विहार मंदिर\n4.6 चौखंडी स्तूप\nसारनाथ शब्द के उत्पत्ति संस्कृत भाषा की सारंगनाथ से मानल जाला, जेकर अर्थ होला ‘हरिना (हिरन) के राजा’। कहानी ई कहल जाला कि बोधिसत्व जब हिरन की रूप में अवतार लिहलें तब शिकार खेले वाला राजा से एगो गर्भवती हिरनी के जान बचावे की खातिर आपन प्राण निछावर कइ दिहलन। राजा ए बात से प्रभावित हो के हरिना कुल के शिकार कइल छोड़ दिहलें आ एही अस्थान पर हरिना कुल खातिर एगो अभयारण्य बनवा दिहलन जहाँ केहू हरिना के शिकार न करे। आज एकरी प्रतीक की रूप में हिरन पार्क इहाँ बंवावल गइल बा। सारंगनाथ की नाम की साथ आजकाल इहाँ एगो शिव मंदिर भी बा जेवना आधार पर कुछ लोग ई कहेला कि ई जगह प्राचीन काल से शिव की पूजा क आस्थान रहे आ इहाँ पहिले भी सारंगनाथ शिव के पूजा होखे। हालाँकि ई बाति उल्टो हो सकेला कि शिव के पूजा बाद में ए बौद्ध अस्थान पर शुरू भइल होखे।\nऋषिपत्तन के कहानी ई हवे कि इहाँ भगवान बुद्ध कि जनम से पाहिले ओकर सूचना 500 ऋषियन के देवे खातिर देवता लोग उतरल रहलें। दूसरी कहानी की हिसाब से ऋषि लोग अपनी हिमालय यात्रा पर आकाश मार्ग से जात घरी उतर के विश्राम कइले रहे जेसे एकर नाँव ऋषिपत्तन पड़ल।\nमृगदाव चाहे मृगदाय ऐसे कहल जाला कि इहाँ राजा के आदेश की अनुसार मृग के शिकार कइल मना रहे आ मिरगा (हिरन) कुल स्वतंत्र हो के बिना कौनो भय के विचरण क सकत रहलें।\nभगवान बुद्ध करीब 533 ई. पू. में इहाँ आपन पहिला उपदेश दिहलें जे के धर्मचक्र प्रवर्तन कहल जाला। एकरी बाद लगभग तीन सौ बारिस क इतिहास मालुम नइखे काहें से कि पुरातात्विक खोदाई में ए समय क कौनो चीज ना मिलल बा। मौर्य काल में अशोक(304-232 ई.पू.) की समय से सारनाथ के इतिहास की बारे में जानकारी मिलेला। सम्राट अशोक इहाँ स्तंभ लगववलें आ ओपर ब्राह्मी लिपि में आपन आदेश लिखववलें। कनिष्क की समय में इहवाँ बोधिसत्व के मूर्ति लगावल गइल। तीसरी शताब्दी से सारनाथ के असली उत्थान शुरू भइल अउरी कला, संस्कृति आ धर्म की एगो महत्वपूर्ण केन्द्र की रूप में सारनाथ गुप्त काल में(चौथी सदी से छठवीं सदी की बिचा में) अपनी उत्कर्ष पर पहुँचल। ए समय में मथुरा की बाद सारनाथ क कला आ संस्कृति की क्षेत्र में दूसरा अस्थान रहे। चीनी यात्री ह्वेन सांग सतवी सदी में महाराज हर्ष की राज में इहाँ के यात्रा कइलन।\nधर्मचक्र की आगे विनय पूर्वक बइठल भगवान बुद्धके पहिला पांच शिष्य\nपुरातात्विक खोदाई[संपादन करीं]\nप्रवेश द्वार से सारनाथ में पुरातात्विक खोदाई के दृश्य\nसारनाथ क महत्व पहिली बार तब पता चलल जब काशीनरेश महाराज चेतसिंह क दीवान जगत सिंह अनजाने में धर्मराजिका स्तूप के खोदवा दिहलन आ एकरी ईंटा से जगतगंज मुहल्ला बनवा दिहलन। तब कर्नल कैकेंजी 1815 ई. में एह अस्थान पर पहिली बेर खोदाई करववलन लेकिन उनके कुछ बहुत सफलता ना मिलल। बाद में जनरल कनिंघम की अगुआई में (1835-36 ई.) एकर नीमन से खोदाई भइल आ धम्मेक स्तूप आ चौखंडी स्तूप आ औरी महत्वपूर्ण चीज मिलल। 1851-52 ई. में मेजर किटोई खोदाई करववलन जेवना के रपट छपल ना लेकिन खोदाई में मिलल चीज कुल कलकत्ता संग्रहालय में रक्खल बा।\nएह क्षेत्र के बैग्यानिक ढंग से खोदाई एच.बी. ओरटल की अगुआई में शुरू भइल जेवना के हरग्रीव आगे बढ़ावलन आ आखिरी पांच साल के खोदाई श्री दया राम साहनी जी की अगुआई में भइल। एही दौरान 1904 ई. में संग्रहालय के अस्थापना भइल आ 1910 ई. में एकर बिल्डिंग बन के तैयार भइल जहाँ एह खोदाई के मिलल सामन रक्खल बा।\nदेखे लायक चीज[संपादन करीं]\nधमेक स्तूप[संपादन करीं]\nमुख्य लेख: धम्मेक स्तूप\nधम्मेक स्तूप भा धमेख स्तूप दुमंजिला सिलिंडर के आकृति में लगभग 43.6 मीटर ऊँच, आ 28 मीटर डाया वाला, ईंटा के बनल चीज बा। मानल जाला कि एह अस्थान पर बुद्ध से पहिले भी समाधि सभ के निर्माण भइल रहे। एह वर्तमान स्तूप के निर्माण लगभग 500 ईस्वी में भइल बतावल जाला जे मौर्य सम्राट अशोक द्वारा बनवावल एगो स्तूप के जगह पर बनावल गइल हवे।\nअशोक स्तंभ[संपादन करीं]\nअशोक स्तंभ पर ब्राह्मी लिपि में लिखावट\nअशोक के परसिद्ध सिंह स्तंभ भी धमेक स्तूप के बगले में लगावल गइल रहे जेकर मुकुट वर्तमान में सारनाथ म्यूजियम में रखल बा आ जेकर आकृति ले के भारत के राजचीन्हा बनावल गइल हवे।\nसारनाथ संग्रहालय[संपादन करीं]\nमुख्य लेख: सारनाथ म्यूजियम\nइ भारतीय पुरातत्व सर्वेक्षण बिभाग के म्यूजियम ह जहाँ सारनाथ के खोदाई में मिलल बिबिध प्रकार के चीज संरक्षित क के रखल गइल बा। हेइजे परसिद्ध सिंह स्तंभ के मुकुट भी रखल बा जेके नकल से भारत के राजकीय चीन्हा बनल हवे।\nधर्मराजिक स्तूप[संपादन करीं]\nमुख्य लेख: धर्मराजिका स्तूप, सारनाथ\nधर्मराजिक स्तूप, सारनाथ में सम्राट अशोक के बनवावल स्तूप रहल। वर्तमान में एकर चबूतरा भर बचल बा जे सारनाथ के परसिद्ध धम्मेक स्तूप के बगल में पच्छिम ओर मौजूद बा।\nमूलगंध कुटी विहार मंदिर[संपादन करीं]\nचौखंडी स्तूप[संपादन करीं]\nमुख्य लेख: चौखंडी स्तूप\nगुप्त काल (लगभग चउथी-पाँचवी सदी) में बनल ई स्तूप ओह अस्थान के चीन्हा के रूप में बनावल गइल हवे जहाँ गौतम बुद्ध के भेंट पहिला पाँच गो शिष्य लोग से भइल, जिन्हन लोग के ऊ सारनाथ में आपन पहिला उपदेश दिहलें।\nस्तूप, सारनाथ के मुख्य खोदाई स्थल से दक्खिन ओर मौजूद बा आ ई चौकोर चबूतरा सभ के तीन गो मंजिल के रूप में बनल रहे। वर्तमान में एकरे ऊपरी हिस्सा में अठकोनी बुर्जी बा जे बाद के जमाना के निर्माण हवे।\nलाल बहादुर शास्त्री एयरपोर्ट\nनेशनल हाइवे 28\nनेशनल हाइवे 35\nबनारस मल्टी-मोडल टर्मिनल\nआर्य महिला महाविद्यालय\nडीएवी पीजी कालेज\nहरिश्चंद्र पीजी कालेज\nअग्रसेन कन्या पीजी कालेज\nउदय प्रताप कालेज\nवसंत कन्या महाविद्यालय\nवसंता कॉलेज फॉर वीमन\nसेंट्रल हिंदू ब्वायज इस्कूल\nसेंट्रल हिंदू गर्ल्स इस्कूल\nएंग्लो-बंगाली कालेज, बनारस\nसेंट जोसेफ्स कान्वेंट\nसेंट जॉन्स कान्वेंट\nडब्लू एच स्मिथ मेमोरियल स्कूल\nसेंट मैरीज चर्च\nबाबा कीनाराम स्थल\nदुर्गा या उनुके अवतार\nपार्वती या उनुके अवतार\nअन्नपूर्णा देवी मंदिर\nशिव या उनके अवतार\nबिड़ला मंदिर, बीएचयू\nतिलभांडेश्वर महादेव मंदिर\nश्री गुरु रबिदास जनम अस्थान\nसंत रविदास घाट\nसर सुंदरलाल अस्पताल\n"https://bh.wikipedia.org/w/index.php?title=सारनाथ&oldid=722491" से लिहल गइल\nउत्तर प्रदेश के पर्यटक आकर्षण\nएह पन्ना पर आखिरी बेर संपादन 20 जून 2022 के 14:49 बजे भइल रहल।


May 2021 – टटका खबर\nदेश में कोरोना का कहर में कमी लउके लागल बा. रोज मिले वाला नया कोरोना के मरीजन के संख्या7मई का दिने4लाख 14 हजार से बेसी रहुवे बाकिर काल्हु ई संख्या घट के 1 लाख 65 हजार 553 पर आ गइल. रोज ठीक होखे वाला मरीतन के संख्या नया मरीजन से अधिका…\nRead More about टटका खबर, सोमार, जेठ अन्हरिया पंचमी, 2078 विक्रमी\nगैर ईसाई डॉक्टरन आ मेडिकल के पढ़ाई करे वाला विद्यार्थियन के धर्मान्तरण के योजना बनावे का आरोप में इण्डियन मेडिकल एसोसिएशन के अध्यक्ष डॉ जयलाल का खिलाफ दिल्ली में मुकदमा दर्ज करावे के खबर बा. सोशल मीडिया पर एह तरह के खबर छवले बा कि अपना हिन्दू विरोधी मानसिकता का चलते डॉ जयलाल के अध्यक्षता…\nRead More about टटका खबर. अतवार, जेठ अन्हरिया चउथ, 2078 विक्रमी\nचक्रवात यास से भइल नुकसान के हवाई निरीक्षण कइला का बाद प्रधानमंत्री ओडिशा आ पश्चिम बंगाल के मुख्यमंत्रियन से समीक्षा बइठक कइल चहलें. ओडिशा के मुख्यमंत्री नवीन पटनायक एह मुलाकात में कहलें कि कोरोना काल में देश के हालात देखत ऊ केन्द्र से कवनो सहायता नइखन माँगत आ कोशिश करीहें कि राज्य अपना बल पर…\nRead More about टटका खबर, शनीचर, जेठ अन्हरिया तृतिया, 2079 विक्रमी\nछह बेर विश्व चैम्पियन रहल भारत के एमसी मैरीकोम दुबई में होखत 2021 एएसबीसी एशियाई महिला अउर पुरुष मुक्केबाजी चैंपियनशिप के फाइनल में पहुंच गइल बाड़ी. अब मैराकोम के एशियाई चैम्पियनशिप में सतवां बेर पदक मिलल तट हो गइल बा. मैराकोम 2008 में रजत पदक जीतला का अलावे 2003, 2005, 2010, 2012, अउर 2017 में…\nRead More about टटका खबर, शुक, जेठ अन्हरिया दूज, 2078 विक्रमी\nकाल्हु आइल भयंकर समुद्री तूफान यास उत्‍तर-पश्चिम ओर बढ़त कमजोर हो गइल. भारतीय मौसम विभाग के कहना बा कि एह तूफान से अंडमान निकोबार द्वीप समूह, ओडिशा, अउर पश्चिम बंगाल में सबले बेसी नुकसान भइल बा. घनघोर बरखा आ आन्ही से किनाते के कई एक गाँव में बाढ़ आ गइल आ कई जगहा तटबंध टूट…\nRead More about टटका खबर, बियफे. जेठ अन्हरिया प्रतिपदा, 2078 विक्रमी\n1985 बैच के भारतीय पुलिस सेवा के अधिकारी सुबोध कुमार जायसवाल के काल्हु केंद्रीय जांच ब्यूरो के निदेशक बना दीहल गइल. कुछ दिन पहिले प्रधानमंत्री, मुख्य न्यायाधीश, आ प्रमुख विरोधी दल के नेता से बनल चयन समिति तीन गो नाम सुझवले रहुवे जवना में जायसवाल के नाम शामिल रहुवे. ओकरा बाद कार्मिक, जन शिकायत अउर…\nRead More about टटका खबर, बुध, वैशाख पूर्णिमा, 2078 विक्रमी\nचक्रवात यास से निपटे का काम में राष्ट्रीय आपदा मोचन बल के नाहिय त एक सौ टुकड़ी तूफान से प्रभावित होखे वाला पाँच गो राज्यन आ एगो केन्द्र शासित क्षेत्र में तैनात क दीहल गइल बा. उड़ीसा, पश्चिम बंगाल, आन्ध्र प्रदेश, तमिलनाडु, झारखण्ड, आ अंडमान निकोबार द्वीप समूह एह तूफान से प्रभावित होखे के अनेसा…\nRead More about टटका खबर, मंगल, वैशाख अँजोरिया चतुर्दशी, 2078 विक्रमी\nदेश के पुरवारा किनारे आवत समुद्री चक्रवाती तूफान यास से निपटे खातिर राष्ट्रीय आपदा मोचन बल का साथही सेना के तीनो अंग के तइयार राखल गइल बा राहत के काम खातिर. प्रभावित होखे वाला इलाका से लोगन के सुरक्षित इलाका में भेजे के काम लगातार जारी बा. मछुआरन के काल्हुए से मना कर दीहल गइल…\nRead More about टटका खबर, सोमार, वैशाख अँजोरिया त्रयोदशी, 2078 विक्रमी\nपद्म विभूषण से सम्मानित प्रख्यात पर्यावरणविद सुंदर लाल बहुगुणा के 94 बरीस का उमिर में काल्हु शुक का दिने कोरोना से मौत हो गइल. बाद में उऩुकर अंतिम संस्कार राजकीय समामान का साथे कइल गइल. जहाँ जहाँ देश के विरोधी गोलन के सरकार बा ओहिजो कोरोना वैक्सिन के जान-बूझ के खराब कइल जा रहल बा….\nRead More about टटका खबर, शनीचर, वैशाख अँजोरिया एकादशी. 2078 विक्रमी\nकाल्हु मुस्लिम पर्सनल लॉ बोर्ड के सचिव जफरयाब जिलानी के दिमाग के नस फाट गइल आ ब्रेन हैमरेज हो गइल. बेहोश जिलानी के मेदान्ता अस्पताल में भरती करावल गइल बा. रामजन्मभूमि विवाद में वरिष्ठ अधिवक्ता जफरयाब जिलानी मुस्लिम पक्ष का ओर से पैरवी करत रहलें. देश के कोरोना प्रभावित जिलन के जिलाधिकारियन से ऑनलाइन बइठक…\nRead More about टटका खबर, शुक, वैशाख अंजोरिया नवमी-दशमी, 2078 विक्रमी\nभाजपा अपना समर्थकन के राय के अनसुनी ना करे एकर सबले ताजा नमूना देखे के मिलल जब हिन्दू विरोधी आ मोदी के कटु आलोचक रहल दिनेश मनेसर का साथे खेला हो गइल. पहिले उत्तराखंड सरकार मनेसर के मीडिया सलाहकार बनावे के फैसला कइलसि. सुनते सोशल मीडिया पर भाजपा समर्थक एह फैसला का छीछालेदर कइल शुरु…\nRead More about टटका खबर, बियफे, वैशाख अंजोरिया अष्टमी, 2078 विक्रमी\nतीन गो निर्दोष साधुवन के बेदर्दी से हत्या कइला के पाप से शापित महाराष्ट्र के पालघर जिला में चक्रवाती तूफान ताउते साढ़े तीन सौ मकानन के नुकसान चहुँपवलसि आ तीन जने के जान ले लिहलसि. जब जब पालघर के नाम सुने के मिलेला तब तब ओह साधुवन के मौत के दृश्य आँखिन को सोझा दहकावे…\nRead More about टटका खबर, बुध, वैशाख अँजोरिया सप्तमी, 2078 विक्रमी\nपश्चिम बंगाल के मुख्यमंत्री ममता बनर्जी आ सरकार चलावत उनुकर गोल तृणमूल का साथे रोजे कुछ ना कुछ अइसन हो जा रहल बा जवना से लागत बा कि अबकी बढ़िया सगुन में उनुकर सरकार नइखे बनल. पहिले त नंदी ग्राम से विधायकी का चुनाव हार गइली, ओह पर से उनुका के हरावे वाला सुवेन्दू अधिकारी…\nRead More about खस्सी के माई कबले खरजिउतिया मनाई\nकाल्हु के दिल कोलकाता तृणमूल कांग्रेस के लंगटई देखलसि जब सीबीआई ममता सरकार के दू गो मंत्रियन – फरहाद हकीम आ सुब्रत बनर्जी – का साथही कोलकाता के मेयर रहल सोवन चटर्जी आ विधायक मदन मित्रा के नारदा मामिला में गिरफ्तार क लिहलसि. गिरफ्तारी के खबर सुनते टृणमूलिया निजाम पैलेस में सीबीआई मुख्यालय पर धावा…\nRead More about टटका खबर, मंगल, वैशाख अँजोरिया षष्ठी, 2078 विक्रमी\nघोटालाबाजी का मुकदमा में जेकर पूरा परिवार आ ऊ खुद जमानत पर चलत बा ऊ राहुल गाँधी काल्हु मोदी सरकार से माँग कइलन कि मोदी का खिलाफ पोस्टर सटवावे का आरोप में उनुको के गिरफ्तार कर लीहल जाव. अलग बाति बा कि आआपा दावा कइले बा कि पोस्टर ऊ सटववलसि आ चुनौती दिहलसि कि पइसा…\nRead More about टटका खबर, सोमार, वैशाख अँजोरिया पंचमी, 2078 विक्रमी\nदेश में कोरोना के हालात पर राष्ट्रीय स्वयं सेवक संघ के संघचालक मोहन भागवत शनीचर का दिने एगो व्याखानमाला में बोलत कहनी कि ई परीक्षा के घड़ी बा आ हमनी के आपन सकारत्मकता बचवले राखे के जरुरत बा. कोरोना के पहिलका दौर के खतम भइला का बाद सरकार आ जनता सभे बेपरवाह हो गइल रहुवे…\nRead More about टटका खबर, अतवार, वैशाख अँजोरिया चतुर्थी बाकी, 2078 विक्रमी\nकाल्हु चित्रकूट जिला जेल में तीन गो कुख्यात अपराधियन के मराए के बढ़िया खबर मिलल. मुख्तार का गैंग मे रहल भा जुड़ल मुकीम काला आ मेराजुद्दीन के एगो तीसर अपराधी सीतापुर के शार्प शूटर अंशुल दीक्षित गोली मार दिहलसि. दुनु के मौत हो गइल. बाद में अंशुलो के जेल प्रशासन मार गिरवलसि. एकही घटना में…\nRead More about टटका खबर, शनीचर, वैशाख अँजोरिया चतुर्थी, 2078 विक्रमी\nआजु अक्षय तृतीया, भगवान श्री परशुराम जी के जन्मोत्सव, आ ईद का मौका पर सगरी पाठकन ला हार्दिक शुभ कामना. सभका से निहोरा बा कि कोरोना कहर देखत आपन त्योहार घरहीं रहि के मनावल जाय. आजु शुक का दिने प्रधानमंत्री नरेन्द्र मोदी किसान सम्मान निधि योजना में किसानन के दीहल जाए वाला वित्तीय लाभ के…\nRead More about टटका खबर, शुक, वैशाख अँजोरिया तृतीया, 2078 विक्रमी\nममता बनर्जी नइखी चाहत कि तृणमूल के हिंसा के मामिला के सचाई देश का सोझा आवे. ना त ऊ राज्यपाल के, ना केन्द्र के सवालन के जबाव दीहल चाहत बाड़ी, अब जब पश्चिम बंगाल के राज्यपाल जगदीप धनखड़ चुनावी हिंसा से पीड़ित रहल कूचबिहार जाए वाला बाड़न त ममता उनुका के एह दौरा पर ना…\nRead More about टटका खबर, बियफे, वैशाख अँजोरिया द्वितीया, 2078 विक्रमी


लश्कर-ए-तैयबा – टटका खबर\nलश्कर-ए-तैयबा के आतंकी के साथ देबे वाला बिहारी अधिकारी\nराष्ट्रीय जांच एजेंसी ने बिहार के एगो जिला परिवहन अधिकारी के लश्कर-ए-तैयबा के संदिग्ध आतंकी अब्दुल नईम शेख के साथ जुड़ल रहला का सन्देह में पूछताछ करे ला बोलहटा भेजले बिया. ई अधिकारी एह घरी बक्सर में पोस्टेड बाड़न. शेख देसरा का नाम प पासपोर्ट लेबे के दरखास्त दिहले रहुवे. जानकारी भइला का बाद गोपालगंज


Movie Review of Dinesh Lal Yadav Nirahua Amrapali Dubey Romeo Raja Bhojpuri BHOJPURI FILM REVIEW: पढ़ीं, कइसन बा निरहुआ-आम्रपाली के भोजपुरी फिल्म रोमियो राजा!\nडेहरी में छापेमारी कर 91 ऑक्सीजन सिलिंडर किए गए जब्त, एक गिरफ्तार\nBHOJPURI FILM REVIEW: पढ़ीं, कइसन बा निरहुआ-आम्रपाली के भोजपुरी फिल्म रोमियो राजा!\nसोहम फिल्म्स के बैनर तले बनल ई फिल्म के ट्रेलर पिछले साल रिलीज भइल आ एकर प्रदर्शन भी पिछला साल होखे वाला रहे बाकिर कोरोना के बढ़त प्रभाव फिल्म के रिलीजिंग रोक देलस. अबकी होली पर एकरा के रिलीज त कइल गइल ह बाकिर एह बेरी भी कोरोना के मार फेर बढ़ रहल बा आ सिनेमाहॉल पर एकर असर बा.\nLast Updated: April 1, 2021, 4:02 PM IST\nकवनो भी देश में ओकरा नागरिक खातिर शिक्षा आ स्वास्थ्य के बड़ा महत्व बा आ अधिकांश देश एकरा के कर निशुल्क यानी कि टैक्स फ्री रखले बा काहें कि ई उद्योग ना बल्कि सेवा ह आ एहसे धन ना बल्कि पुण्य कमाइल जाला. बाकिर भारत में ई दुनू निशुल्क होखला के बावजूदो उद्योग के बड़ साधन बन गइल बा. भारत में अधिकांश लोग अपना लइका-बच्चा के प्राइवेट स्कूल-कॉलेज में पढ़ावत बा आ आपन इलाज प्राइवेट अस्पताल में करावत बा. सरकारी में उहे जाता जेकरा लगे प्राइवेट में जाए के बूता नइखे. हालांकि एकरा पीछे कई गो कारण बा आ एही सब के मुद्दा बना के एगो भोजपुरी फिल्म बनल बा, रोमियो राजा. नाम से फिल्म कॉमर्शियल लागत बा आ बटलो बा बाकिर निर्माता निर्देशक एतना महत्वपूर्ण विषय लेके फिल्म बनावे के हिम्मत कइले बा लोग, ई कम बात नइखे.\n‘तोहर डिजिटल जवानी, इंटरनेशनल बा रानी’ गावत निरहुआ के ई फिल्म एह होली पर रिलीज भइल बा. बतइबे कइनी ह फिल्म के नाम बा ‘रोमियो राजा’. जस नाम बा तस टाइटल रोल निभावत निरहुआ के चरित्र भी बा. स्टाइलिश लुक अउरी चटख रंग के कपड़ा पहिन के घूमे वाला लइका आ एगो तेज तर्रार, केहू से ना डेराये वाली, अपना हक खातिर लड़-भिड़ जाए वाली लइकी के बीच रचल-बसल कहानी बा, रोमियो राजा.\nसोहम फिल्म्स के बैनर तले बनल ई फिल्म के ट्रेलर पिछले साल रिलीज भइल आ एकर प्रदर्शन भी पिछला साल होखे वाला रहे बाकिर कोरोना के बढ़त प्रभाव फिल्म के रिलीजिंग रोक देलस. अबकी होली पर एकरा के रिलीज त कइल गइल ह बाकिर एह बेरी भी कोरोना के मार फेर बढ़ रहल बा आ सिनेमाहॉल पर एकर असर बा. हालांकि निरहुआ के फैन फॉलोइंग बहुत बा त एह से आशा बा कि फिल्म कलेक्शन कर पाई. भोजपुरी फिल्म अभी तक मल्टीप्लेक्स में रिलीज ना होला, ऊ सिंगल स्क्रीन तक ही सीमित रहि जाला. सिंगल स्क्रीन के संख्या भी कम हो रहल बा. एह से भोजपुरी फिल्मन के कलेक्शन पर बड़ प्रभाव एकरो पड़ेला. एही से अक्सर भोजपुरी फिल्म के डिजिटल प्लेटफ़ॉर्म पर ही बिजनेस हो पावेला आ एह में निरहुआ के धाक बा. उनकर कई गो फिल्मन के व्यूज कई सौ मिलियन में बा.\nफिल्म ‘रोमियो राजा’ के लेखक-निर्देशक मनोज नारायण बाड़ें जे एकरा से पहिले भी निरहुआ के साथे ‘शेर-ए-हिंदुस्तान’ बना चुकल बाड़ें. इ फिल्म होली 2019 में रिलीज भइल रहे आ बॉक्स ऑफिस पर अच्छा प्रदर्शन कइले रहे. उ फिल्म भी भारत नेपाल के राजनीतिक सामाजिक रिश्ता पर बनल रहे आ भोजपुरी खातिर नया विषय रहे. ‘शेर-ए-हिंदुस्तान’ भी भोजपुरी में ढर्रा पर बन रहल फिल्मन से हट के बनल बा.\nफिल्म के कहानी नायक नायिका के बीच द्वन्द्व के आस पास बुनल गइल बा. नायक रोमियो राजा एगो अनपढ़, नकचढ़ल, अमीर बाप के औलाद बा जवन अपना बाप के पइसा आ ठाट पर गुमान करsता आ पूरा दुनिया के आपन बपौती समझत बा. हीरो के बाप बिहारी सिंह शिक्षा माफिया बाड़ें. ई किरदार दिनेश लाल यादव निरहुआ निभवले बाड़ें. फिल्म के हिरोइन एगो सरकारी हेडमास्टर के बेटी बिया जवन ना केहू से डेरात बिया आ ना अपना अधिकार से समझौता करत बिया. इ भूमिका आम्रपाली दुबे निभवले बाड़ी. हीरो के बाप बिहारी सिंह (अवधेश मिश्रा) चाहत बा कि पैसा से, धमकी से, भ्रष्टाचार से, कइसहूँ आपन साम्राज्य बड़ा कइल जाव, नया-नया स्कूल खोलल जाव, अमीर के साथे गरीब के भी बहका के, मजबूर करके लूटल जाव. एह में ओकर साथ देता ओकर लइका माने कि फिल्म के हीरो. फिल्म के हिरोइन मानवता आ सेवा धर्म में भरोसा करत बिया. ऊ अपना पिता के सिखावल मूल्यन पर चलत बिया. बिहारी सिंह सरकारी स्कूल बंद करवावल चाहsतारें, रोमियो ओकरा साथे बा, हीरोइन बीच में दीवार बनके खाड़ा हो जात बिया. एही दरम्यान हीरो के हिरोइन से प्यार हो जाता आ ऊ ओकरा से बियाह करे के जिद कर लेत बा. फेर कइसे कइसे सरकारी स्कूल के खतम करे के प्रपंच होता आ हिरोइन अपना सूझ बूझ आ हिम्मत से बाप बेटा के सामना कर बिया. बिहारी सिंह अउर रोमियो के होश ठिकाने लिआवत बिया आ दिल में मानवता जगावत बिया, इहे फिल्म के कहानी बा. फिल्म के कथा बड़ा सुंदर बा आ एकरा के देखे खातिर सिनेमाहॉल में जाए के चाहीं.\nनिर्देशन और अभिनय:\nफिल्म के लेखन-निर्देशन मनोज नारायण के बा जे अलग हट के विषयन पर फिल्म बनवेलें. उ एकरा से पहिले रानी चटर्जी अउरी विराज भट्ट के लेके कईगो हिट फिल्म दे चुकल बाड़ें. मनोज के निरहुआ के साथे ई दुसरका फिल्म ह बाकिर अउर दु गो फिल्म ई जोड़ी निकट भविष्य में ले आई. फिल्म में कथा आ निर्देशन सराहनीय बा आ लीक से हटके काम करे के कोशिश भइल बा. अभिनय के मामले में अवधेश मिश्रा आ आम्रपाली के काम सराहनीय बा. निरहुआ भी आपन चरित्र के बढ़िया से निभवले बाड़ें आ उनके नेगटिव अउरी पाज़िटिव शेड दुनू जमल बा. संजय महानंद, प्रकाश जैस आ मनोज टाइगर सरकारी टीचर के भूमिका में बा लोग जे खात त बा सरकार के बाकिर गुण बोर्डिंग स्कूल के गावत बा लोग. ई लोग भी अपना किरदार से न्याय कइले बा लोग.\nफिल्म के संगीत मधुकर आनंद के बा. फिल्म के एगो गाना ‘डिजिटल जवानी’ बड़ा लोकप्रिय भइल बा आ एह के विडिओ के कोरियोग्राफी भी बढ़िया भइल बा. फिल्म में एगो गाना संजय महानंद पर फिल्मावल बा जवन थोड़ा आश्चर्य भरल बा काहें कि अक्सर कॉमेडियन के खाली कॉमिक रिलीफ़ तक ही सीमित रखल जाला. गाना भी अच्छा बा आ बढ़िया से पिक्चराइज कइल बा. रोमियो राजा एगो लीक से हट के विषय पर बनल एक सार्थक फिल्म बा आ एकरा के देखे सिनेमाहॉल में जाए के चाहीं. ताकि एह तरह के फिल्मन के आमद भोजपुरी में भी बढ़े आ सिनेमा के उद्धार हो सके.\n(लेखक मनोज भावुक भोजपुरी साहित्य और सिनेमा के जानकार हैं. )